Zašto je Energetska zajednica ponovo pokrenula postupak protiv Srbije? Zašto je Energetska zajednica ponovo pokrenula postupak protiv Srbije?\nEnergetska zajednica je drugu godinu zaredom pokrenula postupak protiv Srbije zbog prekomernog zagađenja koje dolazi iz naših termoelektrana.\n01/04/2021 autor: Nenad Spasojević\nTokom marta meseca Sekretarijat Energetske zajednice pokrenuo je preliminarne postupke protiv ugovornih strana koje nisu poštovale primenu svojih Nacionalnih planova za smanjenje emisija (NERP).\nOvo se odnosi na četiri zapadnobalkanska aktera: Bosnu i Hecregovinu, Severnu Makedoniju, Kosovo* i Republiku Srbiju. Razlog za pokretanje ovih postupaka jesu kršenja propisa iz NERP-a u periodu 2018. i 2019. godine. Tokom pomenutih godina termoelektrane u Srbiji su emitovale čak i do 6 puta više emisija SO2 nego što su dozvoljene granične vrednosti emisija na nacionalnom nivou propisane NERP-om.\nOvo nije prvi put da je protiv Srbije pokrenut postupak od strane pomenutog Sekretarijata. Tako je početkom prošle godine bio pokrenut postupak iz istog razloga, pošto je 9 od 16 velikih ložišta imalo kršenje dozvoljenih godišnjih emisija štetnih gasova.\nKolika su bila prekoračenja u 2018. i 2019?\nTako tokom 2018. godine prekoračenje je bilo kada su u pitanju praškaste materije (PM), ali količinski gledano daleko više je bilo prekomernih emisija SO2. Tako je umesto dozvoljenih skoro 55.000 tona SO2 na godišnjem nivou, za 2018. godinu emitovano čak 6 puta više nego što je to dozvoljeno. Ovaj podatak i te kako zabrinajva s obzirom da to nije malo odstupanje, već su emisije u velikoj meri prekoračene i pitanje je da li će u skorije vreme biti spuštene na prihvatljiv nivo.\nPrekoračenje maksimalno dozvoljenih emisija u Srbiji tokom 2018. godine Izvor: https://bankwatch.org/wp-content/uploads/2019/12/comply-or-close-RS.pdf\nPrekoračenje maksimalno dozvoljenih emisija u Srbiji tokom 2019. godine Izvor: https://bankwatch.org/wp-content/uploads/2019/12/comply-or-close-RS.pdf\nSrbiji kao i drugim članicama, prema Ugovoru o osnivanju EZ u slučaju ozbiljnijih i trajnih povređivanja svojih preuzetih obaveza sledi uglavnom najviše suspenzija glasačkih prava. To dalje znači da se iz tih procesa Srbiji daje samo upozorenje i opominjanje ka vraćanju na ispunjenje obaveza. Dugoročno gledano ako bi Srbija nastavila sa kršenjem svojih obaveza, to bi značilo prvenstveno ugrožavanje njenih ciljeva energetske tranzcije i rešavanja problema prekomernih zagađenja vazduha.\nŠta je Nacionalni plan za smanjenje emisija (NERP)\nKada se kaže da je došlo do nepoštovanja NERP-a, važno je i objasniti šta zapravo predstavlja i znači ovaj dokument. Potpisivanjem Ugovora o osnivanju Energetske zajednice 2005. godine, kojim je i pristupila u EZ, Srbija se obavezala na usvajanje i primenu brojnih pravnih dokumenata. Jedna od najvećih obaveza jeste da će Srbija od 2018. godine započeti sa primenom Direktive o velikim ložištima. Ova kako je još nazivaju majka Direktiva, predstavlja izazov za svaku državu, a posebno za one koje imaju obavezu da smanje emisije iz termoenergetskih postrojenja, što je i situacija u slučaju Srbije.\nShodno visoko postavljenim standardima iz Direktive o velikim ložištima i Direktive o industrijskim emisijama, EZ je u želji da olakša tranzicioni period dala mogućnost postepenog usvajanja propisanih standarda. Tako Direktiva o velikim ložištima predviđa opt-out mehanizam ili mogućnost ograničene derogacije životnog veka (limited lifetime derogation) energetskih postrojenja.\nTa opcija pruža mogućnost ograničenosti u radu postrojenja u periodu od 1. januara 2018. do 31. decembra 2023. na 20.000 radnih časova. Posle planiranog isteka roka ili ispunjenosti radnih sati, postrojenja imaju mogućnost da usaglase svoje poslovanje sa tehnologijama ili ako to nisu uspela da jednostavno prestanu sa svojim daljim radom.\nKao druga opcija izdvaja se Nacionalni plan za smanjenje emisija (National Emission Reduction Plan – NERP). On je zamišljen kao most, odnosno mehanizam kojim bi države mogle da regulišu, a pre svega ograniče emisije štetnih materija iz visokih ložišta i omoguće jednostavniji tranzicioni proces svojih energetskih sistema. Planirani rok trajanja primene NERP-a je do 31. decembra 2027. godine. Njime su definisane granične vrednosti emisija na nacionalnom nivou, a ne za svaku termoelektranu pojedinačno. To zapravo znači da postoji maksimalni limiti kada su u pitanju emisije SO2, NOx, PM čestica iz termoelektrana.\nZašto je bitno da se ispoštuju ove Direktive i NERP?\nKada je postala deo Energetske zajednice, Srbija se obavezala da će poštovati i primenjivati regulativu EZ. Primena je bitna u cilju ostvarivanja više ciljeva koji su povezani sa emisijama štetnih materija. Naime, ideja sa usvajanjem i primenom visokih standarda podrazumeva proces kojim se želi postići efikasna energetska tranzicija kroz postepno napuštanje i zamenu proizvodnje energije iz uglja alternativnim izvorima. S druge strane cilj EZ je i da podstakne putem ovih dokumenata smanjenje prekomernih emisije štetnih materija. Njihovo prisustvo i te kako utiče na kvalitet vazduha i dalju borbu protiv klimatskih promena, a samim tim i na zdravlje građana.\nI pored propisa koji upućuju na smanjivanje emisija iz postojećih postrojenja, Srbija se i dalje opredeljuje za dobijanje energije sagorevanjem uglja lignita. Posebno je ovo opredeljenje upitno kada postoje veliki potencijali u obnovljim izvorima za dobijanje energije.\nS jedne strane se tokom prethodnih godina puno govorilo o težnjama za dostizanje postavljenog cilja od 27% proizvedene i utrošene energije iz obnovljivih izvora do 2020. godine, a opet novi blokovi koji se grade ili su u planu, svakako da samo sputavaju dalje tranzicione procese u energetici i postizanje pomenutog cilja. Samim tim energetski sistem Srbije nastavlja i dalje da doprinosi zagađenju vazduha, emisijama štetnih gasova.\nSveukupno gledano stanje sa kvalitetom vazduha u Srbiji je veoma loše i toga su građani u velikoj meri postali svesni. Nepostojanjem sistemskog pristupa i dovoljno interesovanja kod nadležnih organa u cilju rešavanja problema sa prekomernim emisijma iz termoelektrana samo će omogućiti nastavak trenutne prakse kršenja NERP-a. Samim tim ne bi trebalo da nas začudi i da u narednim godinama Sekretarijat Energetske zajednice pokrene nove postupke protiv Srbije zbog kršenja odredbi ovog dokumenta.\nU isto vreme zasnivanjem svoje energetike na sagorevanju uglja naša država se udaljava od poštovanja obaveza koje je preuzela potpisivanjem Pariskog sporazuma.


U RS jedna osoba može kupiti 25 kg brašna, dva kg soli, do tri litre ulja… - Vitez.info\nOgraničava se prodaja proizvoda u svim prodajnim objektima u kojima se obavlja trgovina na malo na način da jedna fizička osoba može kupiti do 25 kilograma brašna, do dva kilograma kuhinjske soli, do tri litre ulja, do tri kilograma šećera i sredstva za održavanje osobne higijene te do 10 litara (kg) sredstava za održavanje predmeta i prostora.\nStožer za izvanredne situacije donio je i zaključak o obustavi javnog prijevoza u drumskom prevozu na republičkim autobuskim linijama preko 50 kilometara, u vrijeme trajanja izvanredne situacije.\nUsvojen je i zaključak na osnovu kojeg će se, s ciljem zaštite javnog zdravlja, javno objavljivati osobno ime i prezime, kao i mjesto boravka/prebivališta osobe, za koju se utvrdi da ne postupa u skladu sa izrečenim mjerama kućne izolacije, odnosno karantena.\nJedinice lokalne samoprave shodno ovom zaključku dužne su da u roku od 24 sata osiguraju adekvatan prostor za smještaj lica za koje je utvrđeno da je postupilo suprotno mjerama kućne izolacije, odnosno karantena.\nUsvojen je i zaključak o potrebi osiguranja slobodnih smještanih kapaciteta u kasarnama. Entitetski Stožer za izvanredne situacije predlaže Oružanim snagama Bosne i Hercegovine da osigurau slobodne smještajne kapacitete u vojarnama u RS, za smještaj potencijalno oboljelih od novog virusa korona.\nStožer za izvanredne situacije također predlaže Vijeću ministara BiH da donese potrebne akte s ciljem zabrane ulaska stranih državljana u Bosnu i Hercegovinu za vrijeme trajanja izvanredne situacije.\nNaređeno je i da „Robne rezerve Republike Srpske“ a.d. – u stečaju stožeru za izvanredne situacije stave na raspolaganje skladišne kapacitete na lokaciji Poslovni centar Vrbanja, Grad Banja Luka, ukupne površine oko 1.000 metara kvadratnih, priopćeno je iz entitetske vlade.


Pošta u blokadi, pošiljke kasne: Tražimo veće plate i poštovanje radnih prava - Jutarnji GLASnik\nPosted on 03/11/2017 03/11/2017 Author Redakcija Jutarnji GLASnik\tComment(0)\nVeć nekoliko dana građani ne primaju svoje pošiljke na vreme zbog protesta zaposlenih u javnom preduzeću Pošta u više gradova u Srbiji. U Beogradu radnici se okupljaju ispred Glavnog distributivnog poštanskog centra u Zemunu protestujući zbog, kako navode, niskih zarada i teškog radno-pravnog položaja zaposlenih.\nFoto: Screenshot/ Youtube, Insajder\nZoran Pavlović, predsednik Samostalnih sindikata poštanskih radnika, kaže za Insajder da su zaposleni u JP Pošta sve siromašniji, iako je to preduzeće, koje nije budžetski korisnik već se finansira na tržištu, jedno od najuspešnijih preduzeća u Srbiji.\n„Dok smo bili deo javnog sektora nama su plate umanjene za 10 posto, a sada kada se one svima vraćaju, mi ostajemo kratkih rukava. Mi se kao sindikat zalažemo za pristojnu osnovu zaradu koja će biti u skladu sa rastom poslovanja cele firme,“ kaže Pavlović za Insajder.\nPavlović dodaje i da postoji problem sa godišnjim odmorima jer se zbog nedovoljnog broja ljudi u tehnološkom delu, radnicima godišnji odmori pretvaraju u slobodne dane što, kako navodi, ne poznaje nijedan Zakon o radu.\nTakođe, kao problem navodi i to što postoje ljudi koji rade po ugovorima o privremeno-povremenim poslovima, iako su angažovani na radnim mestima koja su predviđena sistematizacijom rada, čime se direktno krši zakon.\n„Trenutno ima 267 zaposlenih na privremeno-povremenim poslovima i oni rade za minimalac i bez ikakvih prava koje imaju zaposleni na određeno ili neodređeno vreme,“ kaže Pavlović za Insajder.\nOn se izvinio građanima zbog kašnjenja pošiljki, ali ističe da zaposleni nisu imali drugog izbora, jer su ih ignorisale sve nadležne institucije.\n„Dakle, mi smo prinuđeni, mi nemamo kud, jer unazad tri godine pričamo o tome. Mi želimo da se to što pre zaustavi, odnosno da rešimo sve te probleme kroz dijalog, jer su svi naši zahtevi opravdani i ostvarljivi. Mi ne želimo da zavučemo ruku u budžet, naprotiv, budžet bi bio puniji, jer bi samim tim bili veći porezi i doprinosi na naše plate,“ kaže Pavlović za Insajder.\nJP Pošta nije direktni budžetski korisnik, naprotiv – 70 odsto dobiti preduzeća ide u republički budžet dok 30 odsto ostaje u preduzeću.\nTagged pošta srbije, ŠTRAJK\nSamoubistvo, štrajk, pokretanje prooizvodnje pa stečaj – Goša


Naslovna Hronika Sud odlučio: Za ubistvo mladića iz Obrovca 10 godina robije\nPresuđeno za zločin od pre 15 godina u Tovariševu kod Bačke Palanke.\nMarko Milovanov (38) iz Tovariševa kod Bačke Palanke, u petak je u Višem sudu u Novom Sadu, osuđen na 10 godina zatvora zbog ubistva Tihomira Ponjevića (23) iz obližnjeg Obrovca.\nMladić je ubijen udarcem autodizalicom u glavu, 2. marta 2002. godine, a sve do 2015. godine, smatralo se da je žrtva saobraćajne nesreće i nesavesnog vozača koji je pobegao.\nObrazlažući presudu, predsednik krivičnog veća, sudija Vidoje Mitrić, kazao je da je prethodnih godina bilo propusta u radu policije, a smatra i mnogo gorih stvari, ali da za to nema dokaza.\nMilovanov je, po optužnici, Ponjeviću naneo teške povrede opasne po život, kojima je ovaj podlegao u Domu zdravlja u Bačkoj Palanci. On je sa umišljajem usmrtio Ponjevića posle kraće svađe u lokalu.\nKada je ovaj izašao napolje, Milovanov je pošao za njim, i na ulici video grupu mladića koja je tukla Ponjevića. Milovanov im je prišao i autodizalicom koju mu je neko dodao da pridrži, udario Ponjevića po glavi.\nSa teškim povredama, Ponjević je pronađen na putu Tovariševo – Obrovac.\nPrethodni tekstDunav poribljen sa 17.000 kilograma mlađeg šarana\nSledeći tekstOd čega se mesi i čime se ukrašava tradicionalni praznični hleb


OEBS: Konflikt u Ukrajini pred eskalacijom\nPosmatrači iz OEBS izvestili su o 7.000 narušavanja primirja nedeljno\nZamenik šefa posmatračke misije Organizacije za evropsku bezbednost i saradnju (OEBS) koja nadzire prekid vatre u istočnoj Ukrajini Aleksandar Hag tvrdi da je konflikt na ivici velike eskalacije.\nPosmatrači iz OEBS izvestili su o 7.000 narušavanja primirja nedeljno duž 500 kilometara linije konflikta u istočnoj Ukrajini. Hag je za "Glas Amerike" izjavio da je to samo početak.\n"Zaista, poslednje tri nedelje bile su najnasilnije koje smo ikad registrovali, ne samo uz upotrebu ličnog lakog naoružavanja, već i teškog oružja koje ne samo da je korišćeno iz velike blizine, već koje nije smelo da bude pozicioniramo tamo gde je", rekao je on.\n"Glas Amerike" navodi da je teško naoružanje trebalo da bude povučeno u skladu sa Sporazumom o primiriju iz Minska iz 2015. godine, ali posmatrači OEBS su saopštili da se oružuje, uključujući višecevne bacače raketa "Grad", koristi u naseljenim civilnim oblastima.\n"Vidimo oružje u oblastima u kojima ne bi trebalo da bude, ali ne možemo da ih dalje identifikujemo pošto nemamo direktan pristup. Često ih samo čujemo, ali ne i vidimo. Činjenica je da obe strane nisu uradile ono što su obećale da će uraditi", rekao je Hag.\nNavodi se da civili plaćaju cenu manjka bezbednosti. Porodice su razdvojene, a zajednica podeljena. U kriznim žarištima poput Donjetska i Horlivke, humanitarna situacije se pogoršava sa primicanjem zime.\n"Život u bezbednosnoj zoni, koja je trebalo da bude zona lišena opasnosti, bez rizika, sada se pretvorio u život u oblasti koja je verovatno najrizičnija i najopasnija oblast u Ukrajini. Civili pate zbog nedostatka komunalnih usluga, nema struje, gasa ni vode", rekao je Hag.\n"Glas Amerike" navodi da su posmatrači OEBS bili izloženi napadu nekoliko puta. Hag kaže da je od ključne važnosti da obe strane poštuju Sporazum iz Minska i da dozvole posmatračima da potvrde povlačenje oružja, pre nego što talas nasilja ne izazove veći konflikt.


EXIT fondacija poziva nadležne da zaštite Karlovačke vinograde i dragoceni predeo Sremskih Karlovaca - Moja Srbija\nGrađani iz udruženja „Karlovački vinogradi” mesecima upozoravaju na ugrožavanje životne sredine, zdravlja ljudi, njihovih vinograda, voćnjaka i arheoloških lokaliteta u Sremskim Karlovcima, na obodima Nacionalnog parka Fruška gora. EXIT fondacija poziva opštinu Sremski Karlovci i Ministarstvo zaštite životne sredine da saslušaju argumente građana, a zatim učine sve iz svojih nadležnosti da očuvaju nadaleko poznate Karlovačke vinograde i celokupan predeo u Sremskim Karlovcima, koji ima neprocenjivu kulturno-istorijsku vrednost.\nKao gorući problem u ovom trenutku udruženje „Karlovački vinogradi” ističe izmenu i dopunu Prostornog plana opštine Sremskih Karlovaca (lokalitet Ciglana). Kako navode, u planu je, između ostalog, promena namene poljoprivrednog zemljišta koje se trenutno koristi za voćarstvo i vinogradarstvo i građevinskog zemljišta u zonu eksploatacije rudarskih sirovina.\n„Ovo magično mesto gde se Fruška gora susreće sa najvećom evropskom rekom, s pogledom na pola Vojvodine, poseduje beskrajne mogućnosti za razvoj organske poljoprivrede, ali i zdravstvenog turizma na najvišem nivou. Umesto da se radi na izmeštanju i smanjenju aktivnosti svih zagađivača, uključujući i Ciglanu, pokušava se doneti jedna potpuno anahrona odluka, podjednako štetna i za zdravlje ljudi i za ekonomski interes Sremskih Karlovaca, Vojvodine i Srbije”, navodi EXIT fondacija.\nU udruženju „Karlovački vinogradi” kažu da se planirana zona eksploatacije odlikuje najkvalitetnijom zemljom za razvoj vinogradarstva i voćarstva, te da se na njima nalaze i zasadi vinove loze koji bi bili trajno izgubljeni ako se zona eksploatacije proširi.\n„Izričit stav preko 80 odsto vlasnika parcela je da ne žele promenu namene svojih parcela, niti žele da ih prodaju Ciglani. Potpise vlasnika kojima to i zvanično potvrđuju dostavićemo opštini Sremski Karlovci u okviru javne rasprave. Ako opština promeni namenu zemljišta, vlasnici parcela neće moći da ostvaruju svoja brojna prava”, upozoravaju iz Udruženja.\nJoš jedan problem na koji udruženje „Karlovački vinogradi” ukazuje je i zagađenje vazduha koje, kako navode, proizvodi Ciglana IGM Stražilovo zbog upotrebe petrol koksa, čije sagorevanje drastično povećava nivo ugljen dioksida u vazduhu. EXIT fondacija poziva inspekcije opštine Sremski Karlovci i Ministarstva zaštite životne sredine da izvrše temeljne provere emisija zagađujućih materija u vazduh, kao i da ispitaju da li su u funkciji filteri koji bi trebalo da smanje zagađenje.\nKoliko su Karlovački vinogradi i celokupan predeo dragoceni i značajni, pokazuje i film „Karlovački vinogradi, predeo mogućnosti”, produkcije Zanatsko filmske zajednice. Ideja filma, urađenog u saradnji sa udruženjem „Karlovački vinogradi” jeste da se predstave, sačuvaju i promovišu vrednosti ovog fruškogorskog predela.\n« „Te noći sam je video” na sceni JDP-a\nTribina „Na kafi sa psihologom” »


Pomoć ugroženim Nišlijama : Južne vesti\nPomoć ugroženim Nišlijama\nPrikupljeno dovoljno čepova za prva kolica\n16:23, 25. 2. 2016.\nU oktobru 720, a sada još 920 kilograma čepova sakupljenih u humanitarnoj akciji “Čepening” predato je za reciklažu, a od dobijenih para organizatori iz grupe “Pomoć ugroženim Nišlijama” kupiće elektromotorna kolica za osobe sa invaliditetom.\nGlumci pozorišta mladih igraju za pomoć ugroženima\n10:20, 22. 1. 2016.\nPredstava “Marko Kraljević tajni agent 001” biće izvedena u petak 22. januara od 19 sati u niškom Pozorištu lutaka, a ulaznica je paket namirnica koje će biti prosleđene socijalno ugroženim Nišlijama.\nProdaja fotografija "senki starog Niša" za pomoć ugroženima\n10:54, 9. 12. 2015.\nU petak i subotu, 11. i 12. decembra, grupa Pomoć ugroženim Nišlijama organizuje “Risajkl fest 2 u 1” na kome će biti prodavani radovi kreativaca i fotografije, a prihod je namenjen socijalno ugroženim porodicama i napuštenim životinjama.\nHumanitarna "Žurka protiv malera"\n15:11, 12. 11. 2015.\nHrana u vidu trajnih namirnica ili 150 dinara ulaznica su za humanitarnu žurku koja će u petak 13. novembra u 20 sati biti održana u klubu "Hush Hush", a prikupljenu pomoć podeliće grupa "Pomoć ugroženim Nišlijama".\nAkcija da svako novorođenče u Nišu dobije svoje drvo\n16:12, 5. 10. 2015.\nSa idejom da svako dete koje se rodi u Nišu dobije sadnicu, koju će njegovi roditelji, a potom i ono samo, zalivati i čuvati, grupa “Pomoć ugroženim Nišlijama” i JKP “Mediana” pokreću akciju “Drvo za život”.\n16:03, 5. 8. 2015.\nPlastični čepovi sa različitih flaša i boca koji su do sada završavali u kantama za smeće, sada se prikupljaju u Nišu kako bi se recikliranjem sav prihod uložio u kupovinu pomagala za osobe sa invaliditetom.\nProdaja "senki starog Niša" za pomoć ugroženima\n14:59, 4. 6. 2015.\nFotografije kojima je duh prošlosti doveo u sadašnjicu, niški glumac Davorin Dinić prodavaće na izložbi "Senke starog Niša", koja će 5. juna u 17 sati biti održana u projekcionoj sali logora na Crvenom krstu. Novac je namenjen ugroženim Nišlijama.\nSa utakmice u Nišu šalju poruku mira na Balkanu\n14:08, 1. 6. 2015.\nPoruka "Dosta je rata na Balkanu" biće poslata sa humanitarne utakmice koja će biti igrana u utorak 2. juna u Nišu, a u kojoj će učestvovati zvezde filma "Montevideo", sportske legende i predstavnici estrade.\nHumanitarno književno veče\n11:37, 4. 3. 2015.\nU četvrtak 5. marta u sali Niškog kulturnog centra biće održano književno veče, a ulaznica će biti paket dugotrajne hrane koja će potom biti donirana socijalno najugroženijim Nišlijama.\nHumanitarni koncert Dragane Moles\n15:47, 26. 1. 2015.\nOperska pevačica Dragana Moles će u nedelju 1. februara u 11 sati u Svetosavskom domu održati još jedan humanitarni koncert za pomoć ugroženim Nišlijama.\n"Pomoć ugroženim Nišlijama" obustavlja rad\n13:51, 12. 5. 2014.\nZato što je plesni klub "Step", u čijoj su sali članovi neformalne grupe "Pomoć ugroženim Nišlijama" prikupljali odeću i hranu, ostao bez prostorija u MK "Mija Stanimirović", i ova grupa obustavila je rad.\nKoncert Big Saleta za ugrožene Nišlije\n12:24, 22. 4. 2014.\nU sredu, 23. aprila, niški muzičar i kantautor Saša Trajković - Big Sale održaće humanitarni koncert za pomoć ugroženim Nišlijama.\nPočinje "Nedelja humanih Nišlija"\n09:25, 16. 9. 2013.\nAkcija sakupljanja dugotrajnih namirnica, koju organizuje grupa "Pomoć ugroženim Nišlijama", biće održana od 16. do 18. septembra u dvorištu Univerziteta u Nišu.\nPrikupljeno 700 kilograma hrane za ugrožene\n11:46, 2. 7. 2013.\nPosetioci akcije "Nedelja humanih za leto bez gladnih", koja je u dvorištu Banovine u Nišu održana od 24. do 28. juna, prikupili su oko 700 kilograma dugotrajne hrane za najugroženije.\nProgram četvrte večeri "Nedelje humanih"\n09:15, 27. 6. 2013.\nNa humanitarnoj akciji "Nedelja humanih za leto bez gladnih", koja u dvorištu Banovine traje od 24. do 28. juna, večeras od 20 sati nastupiće folklorci, plesači i glumci.\nHumanost Nišlija na kulturnom području\n09:49, 26. 6. 2013.\nDrugo veče humanitarne akcije “Nedelja humanih za leto bez gladnih” koja se u Nišu organizuje do 28. juna proteklo je u znaku poezije plesa i džez muzike.\nProgram treće večeri "Nedelje humanih"\n09:00, 26. 6. 2013.\nVečerašnji program humanitarne akcije "Nedelja humanih za leto bez gladnih", koja se u dvorištu Banovine održava cele radne nedelje, činiće folklor, ples, rok svirka i klasična muzika.\nProgram druge večeri "Nedelje humanih"\n12:34, 25. 6. 2013.\nNa humanitarnoj akciji "Nedelja humanih za leto bez gladnih", koja u dvorištu Banovine traje od 24. do 28. juna, večeras od 20 sati nastupiće pevači, plesne grupe i pesnici.\nPočinje "Nedelja humanih za leto bez gladnih"\n12:05, 24. 6. 2013.\nU ponedeljak, 24. juna, počinje humanitarna akcija tokom koje će svake večeri u dvorištu Banovine od 20 sati biti održavani koncerti, svirke, predstave i plesne tačke.


RTCG - Radio Televizija Crne Gore - Nacionalni javni servis :: Ostali sportovi :: Priznanja Pekovićevoj, Boškoviću i Mikuliću\nPERSPEKTIVNI SPORTISTI 11. 12. 2019. 12:27 >> 12:27 0\nSportistima Jovani Peković, Bojanu Boškoviću i Namanji Mikuliću, ministar sporta i mladih Nikola Janović uručio je rješenja o statusu perspektivnog sportiste.\nJanović je primio troje mladih talentovanih sportista, džudo reprezentativku koja je osvajačica zlatne medalje na Evropskom prvenstvu za mlađe seniore Jovanu Peković, karatistu Bojana Boškovića i Nemanju Mikulića koji su, sa nedavno održanog svjetskog prvenstva u Čileu, donijeli Crnoj Gori dvije medalje, zlatnu i bronzanu.\nKako se ističe u saopštenju, Ministarstvo sporta i mladih je sa ciljem da stavi akcenat na izvanredna dostignuća u mlađim kategorijama i želji da motiviše, inspiriše i ohrabri mlade sportiste da nastave da na najbolji način predstavljaju svoju državu na najprestižnijim takmičenjima, uvelo status perspektivnog sportiste.\nDo sada je taj status dodijeljen za više od 40 naših sportista, koji su osvojili medalje na evropskim i svjetskim prvenstvima u mlađim kategorijama, što je dokaz ogromnog potencijala koji Crna Gora ima u sportu.\nCG može biti domaćin najznačajnijih takmičenja\nSportske hale i terene koristi 27.000 đaka i 8.000 mladih


Čišćenje rezervoara za biogas\nOrmonde > Čišćenje rezervoara za biogas\nOrmonde je vodeća kompanija za čišćenje biogasne tehnologije i usluge čišćenja rezervoara i digestora u srednjoj i istočnoj Evropi. Ormonde-ovi stručni timovi za čišćenje rezervoara imaju veliko iskustvo u pružanju svih vrsta usluga čišćenja rezervoara za biogas i za industriju biogasa širom Evrope.\nOrmonde je postala vodeća kompanija u čišćenju rezervoara / digestora za biogas u srednjoj i istočnoj Evropi jer razumemo da nijedno postrojenje za biogas nije isto. Zbog potrebe mušterija za brzom i efikasnom uslugom, pri tom i sigurnom, kao i zbog toga da bi vaše postrojenje za biogas radilo na najvišem nivou efikasnosti u najbržem mogućem vremenu, pružamo uslugu hitnog čišćenja rezervoara za biogas uvek i u svako doba.\nMetoda čišćenja suvim usisavanjem\nTehnologija snažnog usisavanja\nTehnologija čišćenja pod visokim pritiskom\nZbrinjavanje pomoću tehnologije High-Lift\nVisoki stepen iskustva i obučeno osoblje\nČišćenje cevi za grejanje.\nSistemi za kontrolu i ventilaciju gasa\nČišćenje koje obavlja naš stručni penjač\nČišćenje sistema za mešanje\nČišćenje rashladnih sistema\nIzvršavanje radova pod procenom rizika\nKoristimo najnapredniju tehnologiju čišćenja rezervoara na tržištu, što omogućava našoj kompaniji da pruži uslugu metodama i mokrog i suvog čišćenja. Naši stručni timovi za čišćenje digestora razumeju potrebu za najvišom bezbednošću tokom čišćenja, zato imamo sisteme za nadzor snabdevanja gasom, ventilacioni sistem i sisteme za disanje (uvek svežim vazduhom).\nNaši specijalizirani timovi za čišćenje rezervoara za biogas posluju širom Evrope, uključujući Češku, Poljsku, Slovačku, Mađarsku, Ukrajinu, Rumuniju, Hrvatsku, Estoniju, Litvaniju i Letoniju.


ODRŽANA 12. SEDNICA GRADSKOG VEĆA - Sombor portal\nPočetna Sombor ODRŽANA 12. SEDNICA GRADSKOG VEĆA\nBAŠTE UGOSTITELJSKIH OBJEKATA BEZ NADOKNADE I TOKOM ZIMSKOG PERIODA!\nGradsko veće grada Sombora danas je održalo je 12. sednicu kojom je predsedavao gradonačelnik Antonio Ratković. Članovi Veća odlučivali su o 17 tačaka dnevnog reda.\nNa 12. sednici Gradsko veće odobrilo je predlog Odluke o razvrstavanju neizgrađenog građevinskog zemljišta u poljoprivredno odnosno šumsko zemljište za svrhu utvrđivanja osnovice poreza na imovinu na teritoriji Grada Sombora. Predloženom odlukom koristi se zakonom propisana mogućnost da se građevisnsko zemljište koje nije privedeno nameni, već se kristi kao poljoprivredno odnosno šumsko, poreski tretira prema načinu korišćenja, a ne po vrsti, čime se umanjuje poresko opteređenje za vlasnike takvog zemljišta.\nUkoliko ovaj predlog odluke bude usvojen na nekoj od narednih sednica Skupštine grada, obveznici poreza na imovinu koji ne vode poslovne knjige će moći da do 31. januara podnesu poreske prijave za utvrđivanje poreza na imovinu za nepokretnosti koje se, u skladu sa ovom odlukom, razvrstavaju u drugačiju grupu nepokretnosti u odnosu na grupu u koju su bili razvrstavni.\nGradsko veće na današnjoj sednici dozvolilo je vlasnicima bašta ugostiteljskih objekata korišćenje dela javne površine radi ostavljanja baštenskih elemenata (suncobrani ili tende, žardinjere i montažno-demontažni podijumi izrađeni od drveta) tokom zimskog perioda (zaključno sa 01.03.2021.god), bez naknade, uz obavezu vlasnika da vode brigu o čistoći dela zauzete površine.\nČlanovi Gradskog veća usvojili su ponudu JKP „Zelenilo“ Sombor i plan rada JKP „Prostor“ Sombor na poslovima održavanja opštinskih puteva i ulica u zimskom periodu za sezonu 2020/2021.\nPrethodniOpšta bolnica u Somboru: Prestaje redovan rad ambulanti\nSledećiRavangrad Wine Fest u Somboru neće biti organizovan


ABA: Može li Igoeka do iznenađenja? - Sportske novosti\nNaslovna Košarka Najave i prognoze Košarka ABA: Može li Igoeka do iznenađenja?\nNakon 1. utakmice gde je Zvezda razbila otpor Igokee u poslednjoj četvritni, danas od 18:30 u Laktašima igra se utakmica broj 2. Serija se igra na 2 dobijene utakmice.\n“Nova utakmica sa Igokeom, jos jedan težak duel pred nama. Igraćemo treću utakmicu u kratkom vremenskom periodu, i svaka je bila teška i rezultatski važna. Sada se već jako dobro poznajemo i znamo šta mozemo da ocekujemo – dobru čvrstu i disciplinovanu ekipu koja iz utakmice u utakmicu potvrdjuje zašto je pravila ovakve rezultate ove sezone. Očekujem fizički zahtevan mec, a u takvoj utakmici moramo da odigramo vrlo čvrsto, skocentrisano svesni da u ovakvim duelima sitnice prave razliku. Tri dana nije veliki period, ali smo učinili sve da osvežimo ekipu i spremni dočekamo ovu utakmicu 65. zvaničnu u ovoj sezoni”.\nPrethodni tekst[PREMIUM] NBA – poeni igrača (7. Maj)\nSledeći tekstABA: Barani žele 3. meč u Podgorici!


Čačanin Aleksandar Radulović (37) ranjen je u obe noge kada je na njega pucao muškarac sa kojim je bio u automobilu u dvorištu svoje porodične kuće u naselju Ljubić, saznaje "Blic".\nSUMNJA SE DA JE DETE UMRLO OD GRIPA Preminuli dečak (2) iz Čačka imao sestru bliznakinju, roditelji godinama iščekivali potomstvo\nTrogodišnji L. R. bio je na tri pregleda kod pedijatra pre nego što kobnog dana, 8. februara, primljen na dečje odenjenje Opšte bolnice u Čačku, gde je u jutarnjim satima preminuo.\nUpaljene baklje u rukama navijača Partizana ispratile su studenta iz Čačka Miloša Mileusnića na večni počinak.\nPROBLEMATIČNI NASLEDNIK POLICIJSKOG INSPEKTORA Fotomodel i "zaljubljenik u oružje" PUCAO MAJCI U OKO, a kaže da je to bila IGRA\nUHAPŠEN PEDOFIL IZ ČAČKA Ucenjivao devojčicu (12) da mu šalje eksplicitne fotografije i snimke\nČačanska policija uhapsila je S. S. (49) zbog sumnje da je od dvanaestogodišnje devojčice iz Čačka tražio da mu šalje fotografije i video snimke neprimerene sadržine.\nTrojica Čačana uhapšena zbog razbojništva i preprodaje narkotika\n"PAO" NA GRANICI Uhapšen Čačanin koji je pucao na Vladicu Pušicu, UBICU IZ FAST FUDA\nČačanin D. O. (27) uhapšen je na graničnom prelazu Šid zbog sumnje da je izvršio krivično delo ubistvo u pokušaju.\nKRVAVA DRAMA U CENTRU ČAČKA "Mladić je šetao psa, kada je mu je prišao neki dečko i počeo da ga UBADA NOŽEM, pas je skočio da ga odbrani"\nKRVAVI OBRAČUN U ČAČKU USRED DANA Mladić izboden u centru grada dok je šetao psa\nAutobus čačanskog "Autoprevoza" koji saobraća na relaciji Čačak - Lučani, zapalio se danas dok je prolazio kroz selo Markovicu na planini Jelici, prenosi čačanski portal Morava info.\nČačanin Saša Ćubović (33) ubijen je jer se našao na pogrešnom mestu u pogrešno vreme i jer se umešao u svađu svog poznanina Vladice Pušice (32) i njegove devojke. Zbog toga je ubijen usred fast fud restorana za vreme doručka. A ubica je nakon hladnokrvnog zločina seo u taksi i otišao...\nViše hiljada Čačana oprostilo se na gradskom groblju od Saše Ćubovića (33), koga je u nedelju ujutro iz pištolja brutalno ubio Vladica Pušica (32).


VOJIN MIJATOVIĆ NAJAVLJUJE RASPLET: "Vučiću je muka od Dodika, čitav cirkus koji pravi u državi još će kratko trajati..." – Mreza\nVOJIN MIJATOVIĆ NAJAVLJUJE RASPLET: “Vučiću je muka od Dodika, čitav cirkus koji pravi u državi još će kratko trajati…”\nMREZA.CO August 27, 2021\nPotpredsjednik SDP-a BiH Vojin Mijatović gostovao je na N1 televiziji.\n“Erdogan je došao na svadbu porodici Izetbegović i usput riješio da posjeti institucije BiH i to nije uredu i ponavlja se da predsjednici na određen način stavljaju institucije BiH ispod naših plemenskih lidera i njihovih interesa. Mislim da će svako normalan u ovoj državi reagovati na određen način zbog toga. BiH je očigledno samo dobra za rođendane, svadbe…“, izjavio je Mijatović.\nNije nikakvo iznenađenje što će Dodik doći na sastanak sa Erdoganom, dodao je Mijatović te poručio da će “čitav cirkus koji Dodik pravi u državi još kratko trajati”.\n“Nažalost, Predsjedništvo ne funkcioniše od početka ovog mandata. Ovo nije ni prvi ni posljednji put da je Dodik slagao i BiH i međunarodnu zajednicu i nije prvi put da je namagarčio opoziciju u Republici Srpskoj. Vrlo brzo će progutati Dodik Inzkovu odluku i deblokirati institucije BiH koje nije blokirao nego pravi cirkus“, istakao je Mijatović.\nO tome šta se dešava sa opozicijom u RS-u, Mijatović je kazao kako ih je “Dodik stavio tamo gdje im je mjesto, da budu vječita opozicija”.\n“Uvukao ih je po 20. put u istu igru i sa posljednjom Inzkovom odlukom. Ne razumiju da je to igra, farsa Milorada Dodika i trebaju da budu tu gdje im je mjesto a to je opozicija. Oni su nijemi posmatrači na politička dešavanja, a Dodik se igra kako sa njima, tako i sa koalicionim partnerima i to tako godinama traje“, rekao je za N1 Mijatović.\nGovorio je u Novom danu i o odnosima Milorada Dodika sa Rusijom.\n“Dodik je izjavljivao i da će zaustaviti NATO put BiH, pa to nije uradio i on faktički traži izlaz kako da napravi ‘new deal‘ sa Amerikancima. Stvari ne idu kako je planirao i nervoza je s te strane“, istakao je.\nKomentarišući novog visokog predstavnika u BiH Christiana Schmidta i izjavama Dodika da je on “nelegalan”, MIjatović je kazao da je očito da “Schmidt nije nelegalan za predsjednika Srbije Aleksandra Vučića, koji je šef Miloradu Dodiku”.\n“Jasne su izjave Vučića prema novom visokom predstavniku, a Schmidta poznaje i Dodik. Kada smo imali blokadu državu i kad smo usklađivali naše zakonodavstvo sa EU, Schmidt je dolazio u BiH i Dodiku pojašnjavao da nije način da blokira državu i tada je Dodik to shvatio kao što će i sada“, izjavio je.\nDodao je i da je tada Schmidt spasio Dodika od sankcija EU.\n“U ovom trenutku preko 70.000 ljudi u Srbiji rade u firmama gdje je njemački kapital. Srbiji je bitniji odnos sa Njemačkom nego sa avanturama Dodika i njegovim preživljavanjem. Ako Vučić bude birao između Njemačke i Schmidta i Dodika, Dodik gubi i to je Dodiku jasno“, komentarisao je Mijatović.\n“Očekivao je podršku Srbije u ovome. VIdite da ide svako pet dana kod Vučića, moli, plače… Mislim da je Vučiću muka od Dodika, postaje mu teret. Trenutno dva tereta ima Vučić a to su Dodik i Kosovo“, istakao je.\nMijatović se osvrnuo na današnji sastanak Erdogana sa članovima Predsjedništva BiH, te istakao da je Dodiku današnji sastanak važan sa predsjedjnikom Turske te naveo da ga “on vadi iz problema”.\n“Erdogan vraća Dodika u institucije koje je blokirao i za koje je rekao da neće više doći. Kad se danas sastane sa Erdoganom, više neće biti problem da dođe na sljedeću sjednicu Predsjedništva. Nakon buke oko Inzkove odluke ne znam da je izlazio sa izjavama o negiranju genocida“, rekao je Mijatović za N1.\nMijatović je rekao i kako neke informacije govore da će se Dodik vrlo brzo sastati sa Schmidtom na jednom forumu.\nVUKANOVIĆ ZATRESAO REPUBLIKU SRPSKU: “Pisale su mi djevojke iz Bileće, spremne su javno svjedočiti protiv uhapšenog funkcionera SNSD-a“!\nRAT U BIJELOJ KUĆI: MAJA I JANJUŠ NE MIRUJU, OBEZBJEDJENJE IMA PUNE RUKE POSLA… (VIDEO)\nKINA UZVRAĆA UDARAC: Optužila Sjedinjene Države da ignorišu patnje muslimana blokadom sjednice Vijeća sigurnost UN-a


Balkan - datum: 2018-12-28 VLADA RS ZAHTIJEVA OD TUŽILAŠTVA\nTraže da se riješi smrt Davida Dragičevića Hitno riješite slučaj smrti Davida Dragičevića Sve ove mjesece sam se trudila da ne dajem izjave o navedenom slučaju. Znala sam da mogu biti zloupotrijebljene, pogrešno tumačene i naići na osudu onih kojima ne želim ništa loše, nego, naprotiv, želim im dobro. Zadržala sam taj stav uprkos vrijeđanjima, prozivanjima i konstrukcijama koje su pravljene oko mene i moje porodice, rekla je Cvijanovićeva\nVlada Republike Srpske nije zadovoljna dinamikom vođenja istrage u slučaju „David Dragičević” i zahtijeva od glavnog republičkog javnog tužioca da, u skladu sa svojim ovlašćenjima, preduzme sve mjere radi hitnog rješavanja ovog predmeta, saopšteno je iz vlade.\nU saopštenju je pozvano tužilaštvo da, u skladu sa zakonom, o preduzetim mjerama obavijesti vladu.\n„Vlada Srpske zahtijeva od glavnog republičkog javnog tužioca da analizira rad i postupanje nosilaca pravosudnih funkcija u navedenom predmetu, te da u skladu sa utvrđenim činjenicama preduzme sve mjere u skladu sa zakonom”, stoji u saopštenju.\nNavodi se i da Vlada Republike Srpske zahtijeva od Visokog sudskog i tužilačkog savjeta BiH da nakon utvrđenih činjenica i preduzetih mjera glavnog republičkog javnog tužioca, utvrdi postojanje eventualne odgovornosti rukovodstva Okružnog javnog tužilaštva u Banjaluci i postupajućih nosilaca pravosudnih funkcija u pomenutom predmetu.\nPredsjednica Republike Srpske Željka Cvijanović izjavila je da je u interesu svih da se dođe do pravde i istine u slučaju stradanja mladića Davida Dragičevića. Istovremeno je kritikovala način izvještavanja o poslednjim događajima u Banjaluci, te poručila da opozicionari nisu pomogli porodici Dragičević.\n„Sve ove mjesece sam se trudila da ne dajem izjave o navedenom slučaju. Znala sam da mogu biti zloupotrijebljene, pogrešno tumačene i naići na osudu onih kojima ne želim ništa loše, nego, naprotiv, želim im dobro. Zadržala sam taj stav uprkos vrijeđanjima, prozivanjima i konstrukcijama koje su pravljene oko mene i moje porodice”, rekla je Cvijanovićeva novinarima u Banjaluci.\nPodsjetila je da se jednom o navedenom slučaju obratila u Narodnoj skupštini Republike Srpske, što je nekima poslužilo za vrijeđanje i izrugivanje.\n„Dio porodične tragedije ću izdvojiti i reći da nikome ništa ne zamjeram, a pogotovo roditeljima Davida Dragičevića. Sa njima zaista žalim, bez obzira na to da li to vjerovali ili ne, ali žalim što se to desilo”, rekla je predsjednica RS.\nMeđutim, kaže ona, sve drugo što se dešava vezano za ovaj događaj mora se posmatrati drugim očima.\n„Ne želim da ovo posmatram očima roditelja, nego onoga ko se bavim važnim poslovima. Okupljanja u Banjaluci su nezakonita, jer nisu obezbijeđene adekvatne dozvole, ali moram da kažem da je i ovo vezano za emotivnu situaciju”, istakla je Cvijanovićeva, prenijela je Srna.\nSmatra da su u navedenom slučaju druge stvari problem.\n„Policija je radila svoj posao, a ono što mene uznemirava kao građanina jeste činjenica na koji način možete da spinujete i napravite svjetsku vijest sa negativnim konotacijama na način da je Banjaluka u haosu. To prouzrokuje izvještavanje o Republici koje je vještačko i nikada nisam čula da se u svijetu, kao recimo u Francuskoj, ovako izvještavalo”, navela je Cvijanovićeva.\n„Pogledala sam mnogo snimaka ovog događaja i vidjela da policajci koriste tijelo, a ne ruke, jer su svjesni situacije. Očekujem od policije i nadležnog tužilaštva da rade posao i nisam saglasna da se političari miješaju u slučaj. Nisu pomogli opozicionari porodici Dragičević”, ukazala je Cvijanovićeva.\nInstitucije moraju, istakla je, da rade svoj posao.\n„Ako smo imali priliku da čujemo advokata Anta Nobila da se prije dva mjeseca moglo doći do rješenja slučaja, onda se postavlja pitanje koje su se to sile upetljale da ga nema. Pozivam i druge da definitivno odvoje porodičnu tragediju od postupanja nadležnih organa”, rekla je predsjednica i ponovila da je opozicija morala da se ponaša drugačije u ovom slučaju.\nMinistar unutrašnjih poslova Republike Srpske Dragan Lukač izjavio je da lično nije zadovoljan brzinom kojom Okružno tužilaštvo Banjaluka radi na predmetu „David Dragičević”, te istakao da je policija do sada uradila sve što je tužilaštvo od nje tražilo u tom slučaju.\nLukač je podsjetio da je i Vlada Republike Srpske na jučerašnjoj sjednici donijela određene zaključke po pitanju rada tužilaštva, da u cijelosti nije zadovoljna dinamikom kojom vodi ovaj slučaj, te dodao da je činjenica da se to vodi već više do devet mjeseci.\nDodik poziva na okupljanje pred tužilaštvom\nPredsjedavajući Predsjedništva BiH Milorad Dodik rekao je da je Okružno javno tužilaštvo Banjaluka „ključni subverzivni i antirepublički elemenat” i glavno mjesto krivice za sve što se dešava u slučaju „Dragičević”, te da ljudi u toj pravosudnoj instituciji treba da budu smijenjeni i utvrđena odgovornost za njihovo nepostupanje.\n„Bilo bi logično da se članovi grupe `Pravda za Davida` okupe ispred Okružnog javnog tužilaštva Banjaluka i pokušaju da izvrše demokratski pritisak da tužilaštvo radi svoj posao, ali je to izostalo”, rekao je Dodik juče novinarima u Banjaluci, nakon prijema kojeg je predsjednik Republike Srpske Željka Cvijanović organizovala povodom 9. januara, Dana Republike Srpske.\nDodik je rekao da on, kao ni bilo ko od političara niti institucija, nema ništa sa tim slučajem.\n„Tužilaštvo je napravilo medveđu uslugu Republici Srpskoj zato što nije odlučno, zato što ne želi da radi, zato što je spekulativno i nedolično, zbog čega smatram da treba da budu smijenjeni ljudi iz tužilaštva i da se utvrdi odgovornost za njihovo nepostupanje”, istakao je Dodik.\nRekao je da je nepodnošljiva priča o nezavisnosti pravosuđa u BiH i Republici Srpskoj sa stanovišta ovog slučaja, te da je nemoguće da se ljudi sakriju iza priče o tome da su oni nezavisni i da imaju pravo, a da ne daju javne odgovore koji se traže.\n„Ukoliko za mjesec do dva dana ne bude tužilačke odluke u ovom slučaju, ja ću pozvati građane pred Okružno javno tužilaštvo Banjaluka da ih izbacimo iz njihovih kancelarija jer oni ne rade dobro svoj posao”, rekao je Dodik.\nDodik je rekao da su tužilaštvo i pravosudni sistem u BiH i Republici Srpskoj kreirali međunarodna zajednica koja sada pokušava da traži neku odgovornost u ovom slučaju.\n„Imamo ovdje ambasadore koji pokušavaju da nam šalju neke poruke, a iz njihovih zemalja imate slučajeva koji nisu razotkriveni decenijama. Nije mi poznato šta se desilo u slučaju Dragičević, ali ima građana koji smatraju da je neprihvatljivo da se uzurpira javna površina kao što je Trg Krajine za bilo kakvu aktivnost. Jedino logično mjesto gdje bi trebalo da se okuplja i usmjeri aktivnosti grupa `Pravda za Davida` je tužilaštvoÂť, istakao je Dodik.\nDodik je naveo da je dosta „džabalebaroša” koji sjede u tužilaštvu i primaju javni novac i prave medveđu uslugu Republici Srpskoj, ističući da treba da kažu šta je bilo u ovom slučaju i koliko njima treba mjeseci da to urade.\nOn je rekao da se za manje slučajeve pojavljivala priča da se predmet povuče na nivo BiH, pitajući zašto nisu povukli slučaj „Dragičević” jer sa tim spekulišu i žele da se upravo u Republici Srpskoj dešava ovakva atmosfera.


Usvojen budžet za 2012. godinu Usvojen budžet za 2012. godinu\nUsvojen budžet za 2012. godinu\nObjavljeno: 28. 12. 2011 u 18:15h\nNarodna skupština Republike Srpske usvojila je danas budžet za 2012. godinu u iznosu od 1,825 milijardi KM, koliko je bilo predviđeno i nacrtom, od čega se 1,439 milijardi KM odnosi na domaću, a 385,9 miliona KM na ostalu budžetsku potrošnju.\nUkupan budžetski okvir za 2012. čine budžetski prihodi od 1,595 milijardi KM, primici od izdavanja hartija od vrijednosti od 100 miliona KM, primici od refundacije otplaćenih zajmova od krajnjih korisnika od 69,2 miliona KM i primici od dugoročnih zajmova od 60 miliona KM.\nPoreski prihodi u 2012. godini planirani su u iznosu od 1,451 milijardi KM, što predstavlja povećanje od 82,6 miliona KM, odnosno šest odsto u odnosu na ovogodišnji rebalans.\nBudžetom Republike Srpske za 2012. godinu predviđene su i tekuće doznake za realizaciju akcionog plana za zapošljavanje i samozapošljavanje nezaposlenih boraca i djece poginulih boraca, za šta su obezbijeđena dva miliona KM, dodatna izdvajanja za borački dodatak, te doznake za zapošljavanje i samozapošljavanje nezaposlenih boraca i djece poginulih boraca.\nNarodna skupština Republike Srpske usvojila je Zakon o izvršenju budžeta za 2012. godinu, kojim je propisan način izvršenja budžeta od 1,825 milijardi KM.


Izvor: Prva.rs, 20.Apr.2016, 16:33\nBritanska agencija navodi da će prema istraživanjima javnog mnjenja Vucćić obezbediti novi četvorogodišnji mandat na opštim izborima, kao i da su izbori sazvani dve godine pre redovnog održavanja, pošto je "premijer ocenio da mu je novi mandat potreban da bi nastavio reforme i završio nedavno započete pregovore >> Pročitaj celu vest na sajtu Prva.rs << o ulasku Srbije u Evropsku uniju".\n"Situacija je nešto bolja, ali ne dovoljno. Želimo da završimo proces privatizacije, ubrzamo privatne investicije i da, pre svega, podignemo preduzetnički duh kod ljudi", izjavio je Vučić.\n"Bez pozitivne ocene MMF-a, bilo bi mi vrlo teško da budem premijer", rekao je on za Rojters.\nMeđutim, Fond je takođe konstatovao da i dalje ostaju veliki izazovi u pogledu smanjenja preobimnog javnog sektora i restrukturiranja državnih preduzeća - gubitaša.\nVučićevi pokušaji da privatizuje velike državne kompanije, od kojih mnoge povećavaju plate, uprkos velikim dugovima, imali su malo uspeha sve do ove nedelje kada je kineska kompanija Hestil kupila srpsku železaru, ocenjuje Rojters.\nSrbija je u decembru odbila kao previše niske sve ponude za preuzimanje većinskog udela u telekomunikacionom provajderu Telekom Srbija, što je, kako je Vučić kasnije rekao, odluka zbog koje žali.\nTri velike državne kompanije, vodeći kandidati za privatizaciju ili restrukturiranje su Telekom, rudarsko-topioničarski kompleks RTB Bor i rudnik uglja Resavica, navodi Rojters, i dodaje da vlada želi da izbegne mogući veliki gubitak radnih mesta.\n"Telekom će biti mnogo lakši za rešavanje, nego RTB Bor i Resavica, ali ćemo se boriti i za Bor i za Resavicu", rekao je Vučić.\n"Resavica će biti najteža za rešavanje. RTB Bor neće biti lak, ali verujem da možemo uspeti u tome i uveren sam da RTB Bor može biti vrlo uspešna kompanija, kao i da ćemo uspeti da spasimo i zadržimo najveći broj zaposlenih u Resavici", istakao je sprski premijer u intervjuu za Rojters.\nRTS: Vučić za Rojters: Novi talas privatizacije posle izbora


Ministarstvo odgovorilo SANU: Ne zauzimajte preuranjen stav o projektu "Jadar" | Nova Ekonomija\nMinistarstvo odgovorilo SANU: Ne zauzimajte preuranjen stav o projektu "Jadar"\nMinistarstvo rudarstva i energetike odgovorilo je na dopis Srpske akademije nauka i umetnosti (SANU) o projektu "Jadar". U odgovoru koji potpisuje resorna ministarka Zorana Mihajlović navodi se da u ovom trenutnku nijedna odluka još nije doneta i nijedan ugovor sa Rio Tintom nije potpisan.\n"Odluke se mogu doneti tek kada se steknu zakonski uslovi za to i sagledaju svi efekti istraživanja nalazišta minerala jadarita u okolini Loznice. Odluke će se doneti i kroz razmenu mišljenja sa stručnom javnošću, tako i kroz iznošenje stavova građana i građanki Republike Srbije, jer to jeste demokratski pristup za koji se zalažemo", piše u odgovoru ministarka Mihajlović.\nOna je pozvala SANU da se u ovom trenutku ne zauzimaju preuranjeno stavovi dok se ne završe svi dokumenti na osnovu koje bi se mogao doneti sud i zaključak o ovako ozbiljnim pitanjima.\n"Preduslov za iznošenje mišljenja o eventualnoj eksploataciji, tehnološkim postupcima prerade, ekonomskoj isplativosti, generalno realizaciji projekta 'Jadar' je, pre svega, sačekati da se steknu svi uslovi i da neophodna dokumentacija bude završena i odobrena. Bez prethodno odobrene Studije o proceni uticaja eksploatacije na životnu sredinu, nema ni odobrenja za izvođenje rudarskih radova", navodi Mihajlović.\nMinistarka je poručila i da svi projekti koji se budu realizovali u ovoj oblasti moraju da zadovolje najviše ekološke i tehničke standarde Evropske unije i sveta, kao i pozitivnu zakonsku regulativu Republike Srbije.\nPrema njenim rečima, Srbija ne želi da bude samo izvoznik litijuma već želi da vidi lanac proizvodnje i dodatne vrednosti litijuma.\n"Srbija ne želi da izvozi litijum, već baterije ili čak sama električna vozila. Razvitak takvog lanca proizvodnje u Srbiji upravo smo omogućili poslednjim usvojenim izmenama zakona o rudarstvu i geološkim istraživanjima", poručila je Mihajlović.\nU odgovoru Ministarstva piše i da je prilikom donošenja odluka važno da se govori o činjenicama, a ne o zabludama. "Jer poznato je da sve zablude imaju svoje vreme, a i najmanja istina i posle bezbroj poteškoća, mudrovanja i spletki ostaje uvek ono što je bila – istina", piše u odgovoru.\nNavodi se i da "niko nema pravo da bude nemi posmatrač ili kritičar bez predloga za bolje rešenje".\nČlanovi Akademijskog odbora "Čovek i životna sredina" pri Srpskoj akademiji nauka i umetnosti (SANU) poslali su početkom juna dopis ministarski rudarstva i energetike Zorani Mihajlović, u kome sugerišu da je potrebno preispitivanje ekonomske i ekološke opravdanosti Projekta "Jadar".\nAkademici i ostali autori pisma su na desetak stranica obrazložili svoje mišljenje o tome koje bi bile negativne posledice Projekta Jadar.


Najbolji - Blic Online\nTri nastavnika, koji će sledeće godine predstavljati Srbiju na takmičenju za najboljeg nastavnika sveta, na svečanosti u Privrednoj komori Srbije dobili su priznanja za izuzetna postignuća u radu i karijeri sa učenicima.\nAustrijski glavni grad Beč prestigao je australijski Melburn i proglašen je za najpogodniji grad za život i rad u novom godišnjem istraživanju.\nLISTA NAJBOLJE RANGIRANIH Najpoželjniji je pasoš Japana, a evo na kom zavidnom mestu se našla SRBIJA\nNa najnovijoj listi najbolje rangiranih pasoša američke kompanije Henli end Partners, Srbija se nalazi na 36 mestu.\nUpoznajte najsuperiorniji BORBENI AVION NA SVETU\nPredstavljamo vam najsuperiorniji borbeni avion na svetu F22 Raptor čija vrednost iznosi čak 150 miliona dolara po komadu, a može dostići brzinu od vrtoglavih 3.000 kilometara na čas.\n“KOD UČENJA JE BITNA ORGANIZACIJA, DOSTA RADA I LJUBAV” Za troje najboljih studenata po 500 KM\nProglašeni najbolji policajac i vatrogasac opštine Zemun\nOpština Zemun nastavila je tradiciju nagrađivanja najboljeg policajca i vatrogasca na svojoj teritoriji, a ovog meseca te titule poneli su Isidora Radovanović i Momir Gavrilović.\nNa prvoj dodeli Effie nagrada najviše priznanja osvojile su agencije McCann Beograd i UM Beograd koje posluju u okviru I&F McCann Grupe, čime je ova grupa agencija postala najefektivnija u Srbiji.\nNovosadski univerzitet napredovao na Lajdenovoj listi najboljih na svetu\nOd ukupno 26.000 akreditovanih univerziteta u svetu Novosadski univerzitet našao se na 721. mestu Lajdenove liste najboljih visokoobrazovnih institucija tog tipa.\nPogodite koji su Rusi, a koji Amerikanci na listi NAJBOLJIH SPECIJALACA (VIDEO)\nAmerički list "Business Insider" sastavio je rejting listu najopasnijih i najobučenijih specijalnih jedinica na svetu, na kojoj je ruska jedinica "Alfa" zauzela šesto mesto, a američke "Foke" su se našle na prvom mestu.\nFudbaler Marko Obradović najbolji sportista Bijeljine u 2016.\nMarko Obradović iz bijeljinskog Fudbalskog kluba Radnik proglašen je večeras za najboljeg sportistu Grada Bijeljine u 2016. godini.\nŠarčević: Promovisati najbolje studente, učenike, naučnike\nMinistar prosvete, nauke i tehnološkog razvoja Mladen Šarčević razgovarao je danas sa studentima koji su pobedili i plasirali se u četvrtfinale nedavno održanog Svetskog univerzitetskog debatnog prvenstva u Holandiji.\nDodeljena "Kruna uspeha" najboljim diplomcima\nAna Arsenijević, master Biološkog fakuleta, i Nikola Ristić, diplomac Fakulteta političkih nauka, proglašeni su za najbolje diplomce Beogradskog univerziteta za 2016.\n"PRIJATELJI DOLAZE DA RUČAJU KOD MENE" Najbolji mladi kuvar na Balkanu živi u Knjaževcu\nKnjaževčanin Stefan Stanković (17), đak treće godine Ugostiteljsko-turističke škole u Nišu, jedan je od najtalentovanijih kuvara u Srbiji. Proglašen je za najboljeg mladog kuvara Balkana, a nedavno je na takmičenju uzeo tri zlata.\nTradicija presudna: Ovo su najdraži brendovi kupaca iz BiH\nPotrošači u Bosni i Hercegovini su u ovogodišnjem BRANDscore istraživanju nezavisne agencije “Ipsos”, odabrali svoje omiljene brendove, a među top 50 su se našli brendovi : ABC sir, Ledo, Zvijezda i Sarajevski kiseljak.\nPreliminarna lista za brucoše: Mesto u domu samo za najbolje\nStudentski centar Beograd objavio je danas preliminarnu rang listu za smeštaj brucoša, a od 2.018 prijavljenih kandidata mesto u domu dobilo je njih 968 i to 367 momaka i 601 devojaka.


Adligat osnovao Klub prijateljstva Srbije i Malezije\nTanjug 25. aprila 2019. 15:10\nBEOGRAD – Udruženje Adligat i Ambasada Malezije u Beogradu osnovali su Klub prijateljstva Srbije i Malezije, a tim povodom održan je svečani prijem u Adligatu, tokom kojeg se pedesetak ljudi, prijatelja i poštovalaca Malezije, učlanilo u ovaj Klub.\nOtpravnik poslova Malezije Nik Adi Arman poklonio je originalan, autentičan štit kao i luk i pakovanje strela ručne izrade autohtonih plemena glavoseča sa Bornea.\nU udruženju Adligat nalazi se posebna Zbirka Malezije sa publikacijama i predmetima iz ove daleke zemlje.\nStotinak publikacija čini najveću specijalizovanu zbirku malezijane u Jugoistočnoj Evropi.\nZbirka će, uz podršku ambasade i institucija iz Malezije, biti uvećana sa ciljem da postane reprezentativan i važan centar za informisanje o Maleziji u ovom delu sveta.\n„Saradnja na polju kulture, umetnosti, nauke, sporta, ekonomije što je naš cilj. Povezivanje ljudi, povezivanje pojedinaca i institucija, izgradnja mosta između naših naroda koji ćemo svi mi rado prelaziti, zadovoljno sa strane posmatrati. To je cilj ovog Kluba“, kazao je Viktor Lazić predsednik Kluba i predsednik Udruženja Adligat.\nOn je dodao da će sve aktivnosti realizovati zajedno s ambasadom, navodeći da su u planu prevod antologije modernih malezijskih pisaca na srpski jezik i, eventualno, dovođenje nekog od značajnih malezijskih književnika u Srbiju.


Može li trgovinski rat da uzrokuje novu globalnu recesiju? - Biznis i Finansije\nHome\tVestiEkonomija\tMože li trgovinski rat da uzrokuje novu globalnu recesiju?\nby bifadmin 2. jula 2018.\nGlobalni trgovinski rat koji je pokrenuo američki predsednik Tramp se zaoštrava. Nakon što su Sjedinjene Države počele da uvode carine na uvoz čelika i aluminijuma, druge zemlje su odgovorile protivmerama, što je dovelo do uvođenja dodatnih carina na stotine drugih proizvoda. Evropska unija, koja bi htela da izbegne trgovinski rat, odlučila je da “tuži” Ameriku Svetskoj trgovinskoj organizaciji (WTO). Naime, EU smatra da je uvođenje carina od strane SAD pod izgovorom zaštite nacionalne sigurnosti neopravdano i predstavlja čisti ekonomski protekcionizam, koji je štetan za globalnu ekonomiju.\nTrampova reakcija i odgovor na tu vest je bio da WTO američkoj ekonomiji nanosi samo štetu i da bi trebalo razmisliti o napuštanju te organizacije. Budući da je SAD zemlja osnivačica i najvažnija članica te organizacije, eventualno napuštanje WTO-a bi moglo imati nesagledive posledice za globalnu ekonomiju. Ako bi došlo do lančane reakcije i napuštanja Svetske trgovinske organizacije od više važnih zemalja, moglo bi doći do značajnog pada obima međunarodne trgovine i velikih poremećaja u ekonomskim odnosima – a možda čak i do nove globalne recesije.\nSvetska ekonomija je službeno iz poslednje recesije izašla 2009. godine i od tada relativno stabilno raste. U američkoj ekonomiji, koja je najveća na svetu, do recesije u proseku dolazi svakih pet i po godina, a to znači da je statistički gledano samo pitanje vremena kada će ta zemlja ponovno upasti u recesiju i verovatno za sobom povući celi svet.\nNa finansijskim tržištima postoji više naznaka da stiže recesija, a radi se o kretanju cena akcija, zlata, kurseva valuta na Forex tržištu i visine kamatnih stopa na obveznice.\nAmeričke akcije poslednje dve nedelje padaju (u proseku su pale 3%), no i dalje su njihove vrednosti za nijansu više nego što su bile na početku godine, što znači da investitori na finansijskim tržištima barem za sada nisu preterano zabrinuti po pitanju negativnih posledica trgovinskog rata. Evropske akcije su od početka godine pale u proseku za 3,5%, no taj blagi pad još uvijek nije signal za uzbunu.\nKad investitori zaključe da dolazi recesija, traže sigurno utočište za svoj kapital, a državne obveznice su jedno od takvih utočišta. Kupovina obveznica dovodi do rasta njihovih cena te do pada kamatnih stopa na njih. Od početka godine, kamatna stopa na američke desetogodišnje obveznice su porasle s 2,45% na 2,82%, što znači da su im cene pale, dakle investitori trenutno nisu zabrinuti po pitanju ekonomske situacije.\nNa valutnom Forex tržištu u nesigurnim vremenima dolazi do jačanja američkog dolara, japanskog jena i švajcarskog franka, jer investitori te valute smatraju sigurnima. U poslednjih nekoliko meseci japanski jen je oslabio, franak je ostao na približno istom nivou, a američki dolar je ojačao nekoliko odsto u odnosu na većinu valuta. No, gotovo svi investitori smatraju da interes za kupovinom dolara nije nastao zbog straha od recesije, nego zbog viših kamatnih stopa na tu valutu. To znači da ni učesnici valutnog tržišta za sada nisu zabrinuti.\nInvesticiono zlato neki smatraju najsigurnijim mogućim utočištem u nesigurnim vremenima. Naime, zlato je u poslednjih nekoliko hiljada godina održalo vrednost u svim krizama, ratovima i raspadima carstava i država i gotovo sigurno će biti vredna imovina i u budućnosti. Cena zlata je u poslednjih nekoliko meseci pala nešto više od 5% iz čega se takođe može zaključiti da investitori još uvek ne smatraju da će trgovinski rat dovesti do recesije. No, onog trena kad značajni broj investitora zaključi da verovatnoća krize raste, cena zlata će značajno porasti kao i u prethodnim recesijama i vrlo verovatno će biti najunosnije ulaganje onog trena kada kriza dođe, a pre ili kasnije će doći. Ako Trampove carine i trgovinski rat ne budu kap koja će preliti čašu, neki drugi događaj hoće.


WTA: Ana završila sezonu kao peta teniserka sveta Tenis Vest Srbija Sport\nPočetna Strana Tenis Ana Ivanović (SRB)\nSrpska teniserka Ana Ivanović sezonu će završiti na petom mestu WTA liste, dok je Jelena Janković završila godinu kao 14.\nIvanovićeva je na objavljenoj WTA listi napredovala za dve pozicije u odnosu na prošlu nedelju i sa 4.820 bodova zauzima peto mesto. Ona je prošle nedelje igrala na završnom WTA turniru u Singapuru i sa dve pobede takmičenje je završila u grupnoj fazi.\nJankovićeva je zadržala 14. mesto sa 2.675 bodova, a Bojana Jovanovski je ostala na 59. mestu sa 911 bodova. Od srpskih teniserki među 100 najboljih je i Aleksandra Krunić, koja je pala za jedno mesto i sada je 100. teniserka sveta sa 570 bodova.\nJovana Jakšić napredovala je za sedam mesta do 115. i ima 514 bodova, a Vesna Dolonc popravila je plasman za dve pozicije i zauzima 205. sa 245 bodova.\nAmerikanka Serena Vilijams je pobedom na Završnom turniru sačuvala prvo mesto, druga je Ruskinja Marija Šarapova, a treća finalistkinja turnira u Singapuru Rumunka Simona Halep, koja se na toj poziciji zamenila sa Čehinjom Petrom Kvitovom.\n1. S. Vilijams (SAD) 8.485\n2. M. Šarapova (Rusija) 7.050\n3. S. Halep (Rumunija) 6.292\n4. P. Kvitova (Češka) 5.966\n5. A. Ivanović (Srbija) 4.820\n6. A. Radvanska (Poljska) 4.810\n7. E. Bušar (Kanada) 4.715\n8. K. Voznijacki (Danska) 4.625\n9. Li Na (Kina) 3.970\n10. A. Kerber (Nemačka) 3.480\n14. J. Janković (Srbija) 2.675\n59. B. Jovanovski (Srbija) 911\n100. A. Krunić (Srbija) 570\nSrbija Sport - 00:33 29/10/2014\nAna izgubila finale Sinsinatija od Serene


Izbeglice u kandžama krijumčara\nIzbeglice u blizini mesta Idomeni, 9. mart 2016.\nZatvaranje "balkanske rute" neće sprečiti izbeglice da se domognu svojih evropskih ciljeva, ali će otvoriti nove mogućnosti za krijumčare – ocenili su volonteri iz više nevladinih organizacija u Novom Sadu. Oni su u okviru razgovora sa mladima pokušali da im približe probleme izbeglica i migranata sa Bliskog istoka.\nBlokadom granica na Balkanu Evropa neće sprečiti izbeglice da pokušaju da stignu u zapadne zemlje. Međutim, dogovor Evropske unije i Turske guraju izbeglice u ruke krijumčara i kriminalaca koji im obećavaju siguran put do željenog cilja.\nNovac koji izbeglice daju krijumčarima varira od situacije do situacije, ali se taj iznos približno iznosi hiljadu evra po osobi, rekla je volonterka Sanja Anđelković koja je radila na granici između Hrvatske i Srbije.\n"Svi oni koji stižu sa obale Turske čamcima u Grčku su, zapravo, platili krijumčarima približno 800 evra, dok znam i za slučajeve kada su oni na drugim mestima u Evropi platili i više od hiljadu evra", rekla je Anđelković.\nIako je smanjen broj priliva migranata i izbeglica oni u manjim grupama još uvek pokušaju preći granice i mnogi i uspeju u tome, priča volonterka Novosadskog humanitarnog centra Slavica Ranisaljev o svojim terenskim iskustvima.\nNajavni plakat tribine u Novom Sadu, foto: Norbert Šinković\n"Ovi ljudi koji su ovde ne žele da se vrate i nema gde da se vrate. Napravili su odluku sami sa sobom da izdvoje ogromonu sumu da odu negde bezbednije i oni će samo naći drugi put koji će biti manje bezbedniji za njih, a Evropa će, verovatno, uspeti da smanji broj ljudi, izbeglica. Ja sam sigurna da, na primer, žena koja je sa petoro dece sama krenula na put i trenutno je u Adaševcima – a sada nema mogućnost da na siguran način krene dalje – neće pokušati sama, ali je apsurdno da je upravo takvim ljudima najpotrebnija pomoć da dođu do zapadnih zemalja", naglašava Ranisaljev.\nVolonter i sociolog Nenad Marinković naglašava da je situacija i dalje neizvesna i ne zna se kakva će biti sudbina onih koji su ostali u nekoj od balkanskih zemalja.\n"Naravno to ostavlja prostor za krijumčare, prostor da se ljudi snalaze na najrazličitije načine kako da pređu u drugu državu, a kako će se dalje odvijati situacija jako je teško proceniti", istakao je on.\nNenad Marinković je dodao da je očigledano da evropske zemlje krše međunarodna pravila i konvencije u vezi sa pravima izbeglica.


Dan online - Povodi: - 2019-11-06\nPovodi - datum: 2019-11-05 PACIJENTI U KCCG PRIMORANI DA ODLAŽU PREGLEDE ZBOG NEVREMENA\nIspred ambulante u KCCG Ambulantama prijetile poplave\nAmbulante i sale u kojima se obavljaju pregledi u suterenu Kliničkog centra Crne Gore (KCCG) juče ujutro nijesu primale pacijente zbog velikih padavina koje su prijetile da poplave prostorije. Zaposleni su zbog takve situacije uspjeli da spriječe da voda sa okolnih ulica uđe u KCCG, zbog čega su za nekokoliko sati odloženi određeni pregledi građana. Iz KCCG navode da je tokom dana normalizovana situacija i da su nesmetano nastavili da primaju pacijente. Iz Kliničkog centra je saopšteno da je zbog trenutne meteorološke situacije i obilnih padavina poslednjih dana na teritoriji Crne Gore došlo do izvjesnih poteškoća u funkcionisanju organizacionih jedinica, naročito onih koje se nalaze u suterenu.\n– Nadležne službe naše ustanove su na terenu i preduzimaju sve neophodne mjere i radnje kako bi otklonili posledice obilnih padavina i omogućili nesmetano funkcionisanje KCCG. I pored trenutne situacije, KCCG će svim pacijentima pružiti kvalitetnu zdravstvenu uslugu, te ih molimo za strpljenje i razumijevanje. U ovim situacijama važna je dobra saradnja i razumijevanje između zdravstvenih radnika i naših pacijenata – ističu iz Kliiničkog centra.\nIz Instituta za javno zdravlje je saopšteno da se, s obzirom na obilne padavine na području centralne Crne Gore, može očekivati da dođe do povećanja nivoa vode na većini vodoizvorišta, što po pravilu rezultuje povećanjem mutnoće.\n– U slučaju vidljive mutnoće građanima se ne preporučuje da upotrebljavaju vodu za piće i pripremanje hrane, već je neophodno da se koriste bezbjedne alternative tj. voda iz „kontrolisanih izvora” vodosnabdijevanja, a prije svega flaširana voda. Ekipe Instituta za javno zdravlje Crne Gore su na terenu gdje trenutno vrše uzorkovanja i mjerenja fizičko-hemijskih parametara vode za piće a rezultati mjerenja će biti objavljeni na veb-stranici Instituta odmah po završetku analiza – navode u saopštenju.\nPodigli optužnicu kao da sam ubica\nZadužuju se 40 miliona za izgradnju četiri škole\nPacijent na slici sa nagim ženama\nZabranili rad u 14 ustanova\nPejoviću potrebna transplantacija\nAmbulantama prijetile poplave\nProgramiranje za đake\nKutija "pradakse" za 100 eura\nPočinje suđenje profesorici za plagijat\nZa pola godine 2.073 žalbe pacijenata\nIz KCCG želi da ode 101 zaposleni\nZa stanove doktora 1.500.000 eura\nFond za zdravstvo traži povećanje od 34 miliona\nPrva operacija rektuma


NOV NAČIN TUMAČENJA ISTORIJE U REGIONU\nNastavnici istorije iz regiona, moći će od septembra učenicima da ponude novi način tumačenja istorije zahvaljujući multiperspektivnim istorijskim čitankama\nJedna od knjiga obrađivaće jugoslovenske ratove iz uglova svih učesnika.\n“Jedno i drugo su izuzetno bolni i komplikovani periodi za čitav region. Region je ponovo bio podeljen na različite načine bilo gvozdenom zavesom, bilo zemljama članicama i nečlanicama EU, dakle mi pričamo priču o regionu koji je uvek na nekoj istorijskoj vetrometini, tako da su ove godine naravno jugoslovenski ratovi najteži deo naše najnovije istorije pa smo morali da počnemo da se bavimo time”, objašnjava istoričarka Dubravka Stojanović.\nSa druge strane, istoričar Čedomir Antić, smatra da je čitanka korisnija za nastavnike nego za učenike, jer tvrdi da dete koje tek uči istoriju ne može da je uči iz izvora i da je za učenike komlikovano da tumače nešto oko čega ne može da se usaglasi ni istoriografija,\n“Ovde imamo pokušaj da se posredstvom izvora koji se predstavljaju, predstavi više strana tumačenja istorije. Međutim, istorija bez obzira što nije nauka kao fizika i hemija ima svoju metodologiju. Prema tome potpuno je besmisleno tu insistirati na toleranciji, i na nekim demokratskim vrednostima. Podsetiću vas da je Srbija bila jedina zemlja na prostoru bivše Jugoslavije koja je htela da očuva jedinstvenu državu, a u toj državi su bili i jedinstveni udžbenici, zašto bi sada neko u državi prihvatio da u ponudu da udžbenike drugoj državi, odnosno tumačenje udžbenika drugih država”, kaže Antić.


Gorivo u FBiH od petka jeftinije za 5 do 10 feninga\nGorivo na pumpama u Federaciji BiH trebalo bi od petka, 15. juna, da bude jeftinije za pet do deset feninga, rečeno je u Ministarstvu trgovine FBiH.\nU ovo ministarstvo pristižu zahtjevi za sniženje cijene goriva za po pet ili deset feninga, zavisno od podnosioca zahtjeva, a promjena cijene će nastupiti u petak, 15. juna, za firme koje su dostavile obrasce juče, kažu u ovom ministarstvu.\nIz resornog ministarstva su pojasnili da se tri dana prije početka primjene nove cijene ministarstvu dostavljaju obrasci za evidentiranje.\nMinistar trgovine FBiH Zlatan Vujanović izjavio je juče, nakon sastanka sa predstavnicima naftnih distributera, da će gorivo na nekim pumpama u FBiH već od danas biti jeftinije.\nVujanović je rekao da je na sastanku u Mostaru dogovorena racionalizacija poslovanja i rasterećenje troškova naftnih distributera, da bi se išlo u smanjenje cijena.\nIvanić: SNSD je izgubio podršku naroda


Sutra godišnjica ubistva Olivera Ivanovića, i dalje nema napretka u istrazi - Politika - Dnevni list Danas\nPočetna » Politika » Sutra godišnjica ubistva Olivera Ivanovića, i dalje nema napretka u istrazi\n3Piše: Beta 15. januara 2019. 12.18 Izmenjeno: 12.35\nMiroslav Ivanović, Oliverov brat, rekao je nedavno da ne vidi posvećenost u otkrivanju ubica i da je čvrsto ubedjen da je to političko ubistvo.\nOn je rekao da su se iz Beograda i Prištine više puta čule izjave iz kojih se moglo očekivati da se brzo iznesu sva saznanja o zločinu, ali da toga nije bilo, osim što je Apelacioni sud u Prištini, „ako je verovati tome“, izneo nedavno neke detalje kad je ukinut pritvor uhapšenima koji su osumnjičeni da su umešani u ubistvo.\nSutra će godišnjicu ubistva Olivera Ivanovića obeležiti Građanska incijativa SDP paljenjem sveća i polaganjem cveća u 10 časova ispred stranačkih prostorija u severnom delu Kosovske Mitrovice, a u Beogradu će, kako je najavila njegova žena Milena Popović Ivanović sa sinom zapaliti sveću u Hramu Svetog Save u 8.15, u vreme kada je Oliver ubijen.\nOrganizatori protesta „Jedan od pet miliona“ obeležiće godišnjicu ubistva skupom sutra od 18 časova ispred Filozofskog fakulteta u Beogradu, na koji su gradjane pozvali da dodju sa svećama umesto sa pištaljkama, a kojem će se priključiti i aktivisti Lokalnog fronta koji su iz Kraljeva peške došli do glavnog grada kako bi prisustvovali obeležavanju tog dogadjaj.\nOliver Ivanović ubijen je 16. januara 2018, sa više hitaca u leđa, dok je ulazio u stranačke prostorije u severnom delu Kosovske Mitrovice.\n1 od 5 miliona, Godišnjica, Oliver Ivanović, opozicija, Stranka moderne Srbije, ubistvoBeograd\n15. januara 2019. u 13.40\nVazno je daje ubijen od srbske vlasti zato nrce bit naprdka u slucaj Oliver i,\n15. januara 2019. u 14.06\nSvi znamo ko je naručio ubistvo Olivera Ivanovića, a naručalac zna ko je sve učesvovao u ubistvu. Samo nam nedostaje država za da ih pohapsi, psocesuira i osudi..\n15. januara 2019. u 19.46\nUbili ste naj pametnijeg politicara. Smetao vam je zato\nsto je bijo pameniji i posteniji od vas.


Pjer Karden - Megatrend Univerzitet\nVremenom je proširio svoj domet na ostale industrije kao sto su automobilska i ugostiteljska; pored dizajniranja automobila, otvorio je lanac prestižnih restorana „Maksim” (Mahim).\nSvojim inovacijama i profesionalnim uspesima, doprineo je razvoju svetskog dizajna i svoje ime učinio prepoznatljivim u široj svetskoj javnosti. Pjer Karden je svojim revolucionarnim dostignućima uspeo da od 1960. godine bude jedan od pet najpoznatijih Francuza u svetu.\nPored uspešne karijere u industriji dizajna, u oktobru 2009. godine imenovan je za ambasadora dobre volje Ujedinjenih nacija u oblasti hrane i poljoprivrede, humanitarnim radom doprinoseći borbi protiv gladi širom sveta. Ovim gestom je, pored svoje velike posvećenosti umetnosti i doprinosu svetskom dizajnu, ispoljio i najviše ljudske vrednosti zalaganjem za dobrobit društva.


OMV poziva potrošače da ocene uslugu i konkurišu za vaučere za gorivo - Vrele gume\nsep. 17, 2020 u 12:39 pm\n17 septembra, 2020 1 komentarNagradeOMVOMV anketaOMV MaxxMotionPRPR Saopštenje\nPopunite OMV anketu i osvojite vaučere za gorivo u vrednosti od 10.000 dinara\nOMV Srbija poziva potrošače da učestvuju u anketi koja ima za cilj poboljšanje usluga tako što će podeliti svoje mišljenje o usluzi pruženoj prilikom poslednje posete nekoj od OMV benzinskih stanica u Srbiji. Anketa je anonimna i za njeno popunjavanje je potrebno nekoliko minuta. Nakon popunjavanja ankete, deset potrošača će dobiti vaučere za OMV gorivo u vrednosti od 10.000 RSD.\nZa učešće u anketi je neophodan broj sa bilo kog fiskalnog računa sa OMV benzinskih stanica, a upitnik se može pronaći na linku ili skeniranjem QR koda odštampanog na računu.\nAnketu je moguće popuniti od 14. septembra do 26. oktobra 2020. godine. Deset učesnika ankete sa najkreativnijim odgovorima će biti nagrađeno sa vaučerima za OMV gorivo u vrednosti od 10.000 dinara. Obaveštavanje dobitnika o načinu preuzimanja vaučera nakon završetka istraživanja vrši se putem e-mail-a ili telefonom.\nPravila za učestvovanje u OMV nagradnoj akciji „Stalo nam je do vašeg mišljenja“ možete preuzeti ovde .\nTagoviNagradeOMVOMV anketaOMV MaxxMotionPRPR Saopštenje\nMilovan Mijatovic каже:\n12 oktobra, 2020 у 17:40\nNa Cukarici posle sipanja goriva vas radnik mi otima aparat za proveru pritisla u gimama o odnosi do drugih kola a ja da sacekam par minuta dok se ne napuni aparat koji ja on vratio.Na bezobrazluk niko od osoblja ne reaguje pa mi nepada napamet da kod vas vise tocim gorivo.


Jugoskandik opljačkan pre stečaja?\nImovina Jugoskandika i njenog vlasnika Jezdimira Vasiljevića pre nego što je "razvučena" bila je dovoljna da se namire sve štediše.\nTo je procena prvog stečajnog upravnika piramidalne štedionice Jugoskandika Dušana Abramovića, koji je to rekao svedočeći na suđenju Vasiljeviću i njegovim saradnicima pred Višim sudom u Beogradu.\n- Da je posle Vasiljevićevog odlaska iz zemlje u martu 1993. godine tom imovinom upravljano sa pažnjom dobrog domaćina štedišama bi mogle da budu isplaćene glavnice potraživanja, od oko 94 miliona maraka - kaže Abramović.\nMeđutim, "neko je imao interes da se imovina 'razvuče'", rekao je Abramović što je, prema njegovoj proceni i učinjeno jer je predstečajni postupak je trajao više od četiri meseca (od marta do 27. jula kada je otvoren stečaj), a stečajna masa se vremenom "topila".\nŠtednje su isplaćivane preko reda, 15. aprila desila se pljačka trezora koja je, prema mišljenju svedoka bila "dobro organizovana".\nAbramović je imenovan na dužnost krajem avgusta, a u septembru je počeo da radi i prikuplja podatke o ukupnoj imovini "Jugoskandika" i njenog vlasnika Vasiljevića, koji je odmah po krahu štedionice u martu pobegao iz Srbije.\nMeđutim, godinu dana kasnije je smenjen, jer kako je naveo neko nije žaleo da se posao obavi kako valja. Ponovo je postavljen za stečajnog upravnika Jugoskandika 1999. godine i tu je ponovo radio godinu dana.\nOn je sudu izložio detaljne podatke o tome šta je sve činilo stečajnu masu štedionice, njegovu procenu da je tu nedostajao novac koji je Vasiljević odneo sa sobom, kao i pare koje nisu prikazane u sistemu Jugoskandika.\nVasiljeviću se sudi zbog optužbi da je zloupotrebom službenog položaja i prevarom sa saradnicima oštetio štediše Jugoskandika za više desetina miliona maraka.\nŠto se tiče potraživanja štediša i sume od 94 miliona maraka koliko su mu potraživanja prijavili, Abramović je naveo da ta brojka nije najtačnija jer je bilo dosta lažnih "blanko ugovora" sa Vasiljevićevim potpisom, za koje on ceni da su falsifikati.


Porošenko želi „četiri saveza“ sa EU - 24.11.2017, Sputnik Srbija\nUkrajina računa na „četiri saveza“ sa Evropskom unijom, izjavio je predsednik te zemlje Petro Porošenko na plenarnoj sesiji samita Istočnog partnerstva u... 24.11.2017, Sputnik Srbija\nevropa, vesti, svet, ukrajina, evropa, petro porošenko, istočno partnerstvo\nReč je o energetskom i carinskom savezu, kao i o jedinstvenom digitalnom tržištu i asocijaciji sa Šengenskom zonom.\n„Želimo više Evrope u Ukrajini“, konstatovao je Porošenko.\nSAD i Ukrajina glasale protiv rezolucije UN koja osuđuje veličanje nacizma\n21 Novembar 2017, 19:48\nPrema njegovom mišljenju, pomenuta četiri pravca Kijevu se čine kao ispravan put na ovoj etapi.\nUkrajinske vlasti stalno govore o nepromenljivosti politike prema evropskoj i evroatlantskoj integraciji i očekuju da zemlja postane članica EU.\nNa jesen je na snagu stupio Sporazum o asocijaciji sa Evropskom unijom, koji podrazumeva stvaranje zone slobodne trgovine. Kijev je insistirao na tome da u dokument bude uključena tačka o perspektivi stupanja u EU, ali se to nije dogodilo.\nNa leto je Ukrajincima dozvoljeno da u Evropu putuju bez viza.\nEvropski komesar za politiku susedstva i proširenja Evropske unije Johanes Han saopštio je da je nerealno govoriti o članstvu Ukrajine u EU — Kijev je dužan da se usredsredi na realizaciju Sporazuma o asocijaciji.


Blokira li Verlab upotrebu 100 respiratora iz Kine? | FENA\nKorona virus\t Pet, 13.11.2020. 17:32\nBlokira li Verlab upotrebu 100 respiratora iz Kine?\nSARAJEVO, 13. novembra (FENA) - Svjesni teške situacije izazvane pandemijom COVID -19, imajući u vidu i probleme koji su se pojavili u proteklom periodu oko nabavke medicinske opreme neophodne za pružanje adekvatne zdravstvene zaštite građanima, Federalna uprava civilne zaštite koristi sve svoje kapacitete kako bi se zdravstvena oprema nabavljena preko FUCZ što prije stavila na raspolaganje zdravstvenim ustanovama.\nS tim ciljem, poštujući zakonske procedure, proteklih mjeseci uradili smo sve kako bi se i 100 respiratora nabavljenih iz Kine u aprilu stavilo u funkciju. Zbog problema koji su se pojavili prilikom instaliranja i verifikacije u Goraždu i Sarajevu, sve uređaje je nakon toga ovlašteni serviser provjerio u servisu gdje je utvrđeno da se nije radilo o sistemskoj grešci već manjim problemima na nekoliko uređaja koji su otklonjeni. Ispravnost uređaja je dokazana i jučerašnjim instaliranjem 18 respiratora u Kliničkom centru univerziteta u Tuzli, nakon čega su serviseri direktoru UKC Tuzla u Tuzli uručili certifikat kojim se potvrđuje ispravnost ovih uređaja i njihova bezbjednost za upotrebu u medicinske svrhe.\nNažalost, zbog nedolaska predstavnika verifikacijske laboratorije Verlab, respiratori još uvijek ne mogu biti korišteni za liječenje bolesnika.\nS ciljem što bržeg stavljanja respiratora u upotrebu, imajući na umu povećanje broja oboljelih, FUCZ je osigurao da serviseri "Dre Medical" d.o.o. instaliraju i 16 respiratora, iz Kine, u Kliničkom univerzitetskom centru u Sarajevo. Nažalost, ni ovih 16 respiratora trenutno ne može biti na raspolaganju bolesnicima, jer kako nas je Verlab obavijestio, većina uposlenika firme je u izolaciji.


četvrtak, 16. novembar 2017. 15:03h\nProjekat je sagledao reku Tamiš kao jedinstveni turistički „proizvod”, a ne kao do sada „tačkasti” – iz niza tačaka sastavljen koje nisu bile baš dobro povezane ili uopšte nisu bile, rečeno je na konferenciji za novinare Pančevo.MOJKraj.rs\nDragan Bosilj, v.d. direktora Regionalne privredne komore Južnobanatskog upravnog okruga kaže da su završene tenderske procedure i da je izvršen izbor izvođača za pružanje usluga i za nabavku dobara. Govorio je i o aktivnostima koje se odnose na promociju projekta i o pripremi za start web stranice projekta.\nTemelj čitavog projekta je izrada studije koja bi trebalo da nam pokaže u kom pravcu ćemo da obavljamo sve dalje aktivnosti, koji su to turistički proizvodi na reci Tamiš, u kom pravcu ćemo da radimo obuke, a praktično će to biti i osnovna baza za izradu svih promotivnih materijala, kaže Bosilj.\nO aktivnostima koje su već realizovane i o detaljima Studije pričao je menadžer projekta mr Borislav Vulić. On je istakao je da se uveliko radi na terenu i da su održani sastanci sa predstavnicima dve lokalne samouprave u srpskom delu toka reke Tamiš – Gradom Pančevom i Opštinom Sečanj, a u narednim danima razgovori će se obaviti i sa nadležnima u opštinama Opovo i Kovačica i gradu Zrenjaninu.\nProjekat je sagledao reku Tamiš kao jedinstveni turistički „proizvod”, a ne kao do sada „tačkasti” – iz niza tačaka sastavljen koje nisu bile baš dobro povezane ili uopšte nisu bile. Želja nam je da ponudimo Evropi ovakvu vrstu turizma. Predstoji nam nabavka mobilijara koji će biti postavljeni celim tokom Tamiša od izvora do ušća. U svrhu promocije i razvoja turizma na Tamišu biće nabavljen i katamaran sa 12 sedišta, kanui i bicikli. U saradnji sa lokalnim samoupravama biće označene pešaćke i biciklističke staze, kajakaške rute, mesta za postavku mobilijara i lokacije za sportski ribolov i posmatranje ptica... U toku je mobilizacija zainteresovanih za učešće u našim akcijama – za celo područje Tamiša treba nam oko 400 ljudi, objašnjava on.\nSuzana Stojanović, predstavnica Asocijacije „Miltonija” iz Temišvara, rekla je da je i rumunska strana uradila svoj deo Studije.\nProjekat „Eko Tamiš – novi turistički proizvod” je jedan od 32 projekta odobrenih za finansiranje u okviru Programa prekogranične saradnje Interreg IPA Rumunija – Srbija i sufinansiran od strane država učesnica.


Vesti online / Scena / Šoubiznis / Nije samo Vajnštajn: Italijanska glumica optužila reditelja za silovanje\nItalijanska glumica Azija Arđento koja je produbila skandal vezan za producenta Harvija Vajnštajna u svom svedočenju u časopisu Njujorker, sada je optužila jednog holivudskog reditelja za silovanje i navela je i jedan napad u Italiji.\nItalijanska glumica Azija Arđento\n"Jedan veliki holivudski reditelj sa Napoleonovim kompleksom dao mi je GHB (naziv droge za silovanje) i silovao me dok sam bila van svesti, imala sam 26 godina", napisala je sinoć glumica na svom Tviter nalogu bez navođenja imena.\nU odvojenoj optužujućoj poruci, ćerka italijanskog reditelja Darija Arđenta, koja je vrlo mlada počela karijeru takođe je napisala "jedan italijanski reditelj/glumac izvadio je svoj polni organ predamnom kada sam imala 16 godina u svojoj prikolici, dok smo razgovarali o liku".\nU intervjuu za list Stampa u nedelju glumica je dugo govorila o svojim optužbama protiv holivudskog magnata Harvija Vajnštajna, koji ju je po njenim rečima primorao na seksualni čin u sobi hotela na Azurnoj obali 1997. kada je imala 21 godinu.\n"Vajnštajn je bio serijski predator. On je to uradio sa stotinama žena. Skandal nije izbio ranije zato što je on sve gušio. On je plaćao ne samo ženama nego i novinama i novinarima", rekla je ona.\nU tom razgovoru ona je takođe zamerila bivšem zvaničniku Miramaksa Italija, navodeći da je on indirektno odgovoran za njeno silovanje zato što ju je odveo na susret s Vajnštajnom na Azurnoj obali, što je taj čovek demantovao.


Kako je najavljeno, domaćini današnjeg samita su Francuski predsednik Emanuel Makron i nemačka kancelarka Angela Merkel, a cilj je "ublažavanje napetosti između balkanskih rivala".\nUčesnici samita biće predsednik Srbije Aleksandar Vučić, premijer Kosova Avdulah Hoti, šef evropske diplomatije Žozep Borel i specijalni predstavnik EU za dijalog Beograda i Prištine Miroslav Lajčak.\nDva dana nakon samita u Parizu zakazan je nastavak dijaloga Beograda i Prištine u Briselu.\nPredsednik Srbije Aleksandar Vučić je nakon jučerašnjeg sastanka sa predsednikom Francuske Emanuleom Makronom kazao da je načuo da "Priština neće biti zastupljena u nedelju na najvišem nivou".\nUoči današnjeg samita predsednik Francuske Emanuel Makron je održao dva odvojena sastanka sa predsednikom Srbije Aleksandrom Vučićem i premijerom Kosova Avdulahom Hotijem.\n24.01.2021 Kosovo: Šest osoba preminulo, 392 nova slučaja infekcije (160)\n24.01.2021 Svetosavski paketići za decu iz Osojana (115)\n24.01.2021 Specijalni sud pozvao i bivšu pripadnicu OVK (109)


RASPON KRILA VEĆI OD FUDBALSKOG STADIONA Najveći avion na svetu na korak od poletanja (FOTO, VIDEO)\n"Stratolonč", najveći avion na svetu, vizija je Pola Alena, jednog od osnivača kompanije "Majkrosoft". Ima raspon krila veći od fudbalskog terena (117 metara) i dve pilotske kabine, 28 točkova i šest motora koji se obično koriste za pogon aviona tipa džambodžet 747.\nKada bude spreman za upotrebu, "Stratolonč" će služiti za transport raketa koje nose satelite, ali i nedavno predstavljenog kosmičkog aviona s posadom u gornju Zemljinu atmosferu, odakle će leteti u svemir.\nKako je saopštio Alen, džinovski avion će najzad poleteti "ove jeseni".\n- Nezavisno od tereta i orbite, uskoro ćemo moći da transportujemo satelite u svemir podjednako jednostavno kao što rezervišemo avionski let - izjavio je Džin Flojd, direktor kompanije "Stratolonč sistems".\nKompanija konstruiše i svoje rakete koje će se lansirati pomoću džinovskog aviona. Te rakete će biti testirane u Nasinom svemirskom centru Stenis (Misisipi). Rakete "Kraken" biće dovoljno velike da transportuju više satelita i drugi teret, a prvo lansiranje planirano je za 2022. godinu.\nKlijenti će moći da je koriste za transport satelita u donju Zemljinu orbitu za manje od 30 miliona dolara.\nOsim toga, kompanija dizajnira svemirske avione za višestruku upotrebu "Black Ice", koji će sa ogromnog aviona leteti u orbitu da bi lansirali satelite, dok će druga verzija nositi astronaute.\n"Black ice" bi mogao da se lansira sa svake piste dovoljno velike za džinovski avion za koji će biti pričvršćen.\nPo okončanju misije, letelica bi se ponovo spustila na pistu kako bi se posle pripreme ponovo koristila.\nŠTETA VEĆA OD 1000 EVRA Želeo je da testira automobil u salonu, a onda je sve IZMAKLO KONTROLI


KOŠARAC: REPUBLIKA SRPSKA MOŽE DA FUNKCIONIŠE I BEZ VLASTI NA NIVOU BiH\nOn je napomenuo da bošnjačka komponenta uslovljava konstituisanje vlasti i implementaciju izbornih rezultata sa nepostojećim uslovima u vezi sa Godišnjim nacionalnim programom /ANP/.\nIstičući da je mnogo truda uloženo da se implementiraju izborni rezultati, Košarac je podsjetio da je do zastoja došlo i u Federaciji BiH. "To potvrđuje činjenica da ni federalna Vlada nije konstituisana, odnosno da nije izabrana nova struktura vlasti, a da pri tome ANP nije uslov", ukazao je on.\n"Odnose dodatno komplikuje i želja da se umanji ustavna kompentencija nadležnosti Republike Srpske u domenu legitimnog predstavljanja", rekao je on i dodao da su izborni pobjednici iz Republike Srpske - SNSD i koalicioni partneri odmah bili spremni za konstituisanje vlasti.\n"Nećemo dozvoliti da bilo ko i na bilo koji način kroz političko djelovanje na zajedničkom nivou umanjuje značaj Republike Srpske i legitimnu volju njenih građana, s obzirom na to da je prošla godina u nepotrebnom političkom nadmudrivanju koje predvodi /predsjednik SDA Bakir/ Izetbegović sa svojim stavovima", rekao je Košarac.\nOsim Predsjedništva koje nešto i radi, rekao je on, ostale institucije na nivou BiH ne funkcionišu, ali je Republika Srpska pokazala da može da funkcioniše i bez njih. "Mi smo orijentisani na naše bazične političke ciljeve i od njih nećemo odustati“, poručio je Košarac.


Sportske.net - Zvezdin impresivni skor protiv Budućnosti u ''Pioniru''!\nZvezdin impresivni skor protiv Budućnosti u ''Pioniru''!\nImaju li Podgoričani čemu da se nadaju u majstorici?\nABA liga/Buducnost Voli\nSve veće je nestrpljenje među navijačima Crvene zvezde i Budućnosti pred sutrašnju (19h) utakmicu finala plej-ofa ABA lige.\nPobednik ide u još jaču Evroligu, poraženom će ostati Evrokup kao uteha, a ono što Zvezdi daje ulogu favorita, između ostalog je i odličan statistički učinak u duelima u ''Pioniru'' protiv sutrašnjeg rivala.\nNaime, kako je danas potvrđeno na zvaničnom sajtu ABA lige, Zvezda protiv Budućnosti u regionalnom takmičenju ima impresivni skor 18:3 u pobedama u ''Pioniru'', a ako računamo i utakmice u Podgorici, onda Zvezda vodi sa 22:19 u pobedama.\nKada je Budućnost poslednji put pobedila u ''Pioniru''?\nOve sezone nijednom u tri odigrane utakmice, svaki put je Zvezda ubedljivo slavila, a prošlog proleća Podgoričani su trijumfovali 76:80 u prvoj utakmici finalne serije plej-ofa, što im je bio možda i ključni trijumf za osvajanje ABA lige i prekid Zvezdine dominacije.\nDa li je sutra vreme za Zvezdin konačni revanš?\nSutra se Zvezda definitivno raspada


Više od 2 miliona putnika na aerodromima u SAD - najviše od marta 2020. - Kako Narod Kaže\nautor Kako Narod Kaze 14.06.2021, 07:23 1.3k Pregleda\nBezbednosnu kontrolu na američkim aerodromima u petak je prošlo nešto više od 2 miliona putnika, saopštila je američka Uprava za bezbednost u saobraćaju (TSA).\nMeđutim, broj putnika u aviosaobraćaju je i dalje samo 74 odsto od cifre zabeležene pre pandemije, kada je odgovarajućeg dana u junu 2019. godine, kontrolu prošlo 2,7 miliona ljudi. Ipak, u petak je putovalo milion i po više ljudi nego istog dana u junu 2020. godine.\nAviosaobraćaj u Sjedinjenim Državama mesecima beleži postojani rast kako se sve veći broj ljudi vakciniše.\n“Rast broja putnika dokaz je otpornosti ove zemlje i visokog stepena poverenja u mere za sprečavanje Kovida 19, uključujući i lak pristup vakcinama”, naveo je u saopštenju visoki zvaničnik TSA Darbi Ladžoj.\nOrganizacija “Aviokompanije za Ameriku” saopštila je da je pad domaćih putovanja i dalje 22 odsto, a međunarodnih 47 procenata, s obzirom na to da SAD i druge zemlje i dalje ograničavaju kretanje.\nBela kuća je ove nedelje saopštila da formira radne grupe sa Velikom Britanijom, Evropskom unijom, Kanadom i Meksikom da bi se konačno ublažile restrikcije. Zvaničnici u avio industriji ne očekuju da će Amerika ublažiti ograničenja na putovanja do najranije 4. jula.\nTSA je u međuvremenu saopštila da je na nekim američkim aerodromima broj putnika premašio nivoe pre pandemije. Najmanje ih je bilo 13. aprila 2020. godine kada je kontrolu prošlo samo 87.534 ljudi.\nPrethodni članak Pulicerove nagrade novinarima koji su pratili pandemiju, rasne proteste\nSledeći članak Brnabić: Popuštanje mera tek sa 60 odsto vakcinisanih, Krizni štab zaseda u ponedeljak


Dok trgovci profitiraju, građani BiH na kusuru zakinuti za milione KM - Zenicablog\nDok trgovci profitiraju, građani BiH na kusuru zakinuti za milione KM – Zbog nepostojanja apoena novčanica manjih od pet feninga, trgovci u BiH na zaokruživanju cijena od kupaca godišnje uzimaju milione konvertibilnih maraka.\nDa bi se spriječile zloupotrebe, Centralna banka BiH je prije deset godina donijela smjernice o zaokruživanju, po kojima se iznosi od jedan i dva feninga zakružuju na nula, od tri, četiri, šest i sedam – na pet feninga, dok se iznosi od osam i devet feninga zaokružuju na deset.\n“Kao prvo, uopće ne znam ta pravila zaokruživanja. Kada je račun na nekoliko feninga, najčešće kažem da zaokruže na deset. Ono što me nervira je kada sam trgovac zaokruži cijenu u svoju korist ili mi uopšte ne vrati pet feninga”, kaže Banjalučanin Zdravko K.\n“Osim toga, cijene su namjerno formirane tako da se ne može vratiti tačan kusur. Zaokruživanje u većini slučajeva ide na štetu građana, a novac završi u privatnim džepovima”, ističe izvršna direktorka Udruženja građana “Don” Prijedor Murisa Marić.\n“Na cijenama odjeće i obuće, bijele tehnike i kuhinjskih aparata nema ovakih zloupotreba, zato što su cijene zaokružene”, ističe Marićeva.\nTagovibih cijena kupci kusur profit trgovci zakon


Makedonija: corsokak decentralizacije\nHome > Makedonija: corsokak decentralizacije\nVladajuce partije se nadaju da ce stranci preuzeti odgovornost – i krivicu – za vezivanje poslednjeg cvora u Ohridskom sporazumu.\nVladajuca Socijaldemokratska partija u Makedoniji i albanski koalicioni partneri pokusavaju da razrese ozbiljne razlike u stavovima u vezi sa kontroverznim zakonima o decentralizaciji, koji treba da budu implementirani u ovoj zemlji kao deo Ohridskog mirovnog sporazuma.\nVec nekoliko nedelja SDSM i Demokratska Unija za integraciju, DUI, koju predvode Albanci, nisu u stanju da nadju resenje za corsokak u koji su dospeli oko spornog pitanja novih opstinskih granica u ovoj zemlji i statusa glavnog grada Skoplja.\nPaket mera za decentralizaciju je poslednja i najvaznija komponenta Ohridskog sporazuma i jedina opipljiva korist na vidiku i za etnicke Makedonce i za veliku albansku manjinu u ovoj zemlji.\nOvo se dogodilo zbog toga sto ce ovaj paket preokrenuti proces centralizacije moci u ovoj zemlji, za koju mnogi kazu da je ugusila svaku inicijativu, oslabila lokalne vlasti i otudjila ljude od onoga sto se smatra hladnom birokratijom.\nZakoni o decentralizaciji ce prebaciti vlast i kontrolu nad citavim nizom razlicitih servisa, ukljucujuci tu i skole, zdravstvo, izgradnju, lokalni privredni razvoj i neke poreze iz ruku centralne vlasti u ruke lokalnih vlasti.\nAli, kao sto je to uvek slucaj u Makedoniji, rasprava oko ovog pitanja je pokrenula snazne medjuetnicke tenzije, jer se Makedonci i Albanci spore oko toga koje ce ojacane lokalne vlasti oni biti u poziciji da kontrolisu.\nOva nova teritorijalna reorganizacija predlaze da se smanji broj opstina sa postojecih 123 na tek nesto vise od 70.\nKljucno je pitanje koje ce opstine morati da se spoje, i koje dominantno makedonske opstine ce – kao rezultat toga – postati deo pod vecinskom albanskom upravom.\nOko 40 opstina je vec sprovelo lokalne referendume protiv ovih pocetnih predloga i iako rezultati referenduma nisu obavezujuci, oni dobro ilustruju snagu otpora Makedonaca prema ovoj novoj planiranoj teritorijalnoj podeli.\nAnaliticari kazu da se ova kriza produbila kao rezultat potrebe svih partija da se prikazu kao jake uoci lokalnih izbora koji su zakazani za oktobar.\nI dok niko ne zeli da deluje kao da povladjuje drugima tokom meseci koji prethode izborima, vlada zeli da prebaci sto je vise moguce odgovornosti za ove nepopularne odluke na medjunarodnu zajednicu. "Ovo je samo predizborni sou", izjavio je Vladimir Jovanovski iz magazina Forum za IWPR.\nOn je rekao da su SDSM i DUI verovatno vec postigle nekakav sporazum oko ovih novih granica medju opstinama, "ali da ipak stvaraju atmosferu u kojoj mora da ucestvuje i neka treca strana, da bi one tako mogle da pobegnu od sopstvene odgovornosti".\nIso Rusi, urednik albanskog nedeljnika "Lobi", kaze da vladajuca koalicija ima obazrivu strategiju za uvlacenje spoljasnje arbitraze. "Kada jednom to postignu, onda ce moci da prebace sopstvenu krivicu [na njih] i da predstave zakone javnosti kao resenje koje je nametnuto od strane medjunarodne zajednice. "\nPremijer Hari Kostov je vec nagovestio da ce medjunarodno posredovanje mozda biti neophodno da bi se razresio corsokak u koji su zapali. "[Ohridski] mirovni sporazum predvidja medjunarodno posredovanje u vezi sa teritorijalnim razgranicenjima", izjavio je Kostov.\nBez obzira na to da li su ili ne oni vec izmedju sebe postigli nekakav tajni sporazum, u javnosti i makedonske i albanske partije zauzimaju cvrst stav.\nSDSM je odbila da pripoji vecinske albanske opstine Kucevu i Strugi u jugozapadnoj Makedoniji, jer bi ih ovo ucinilo oblastima u kojima bi zivelo vecinsko albansko stanovnistvo, a do sada su bile oblasti sa vecinskim makedonskim zivljem.\nDUI insistira na ovoj promeni, jer bi tada nova albanska vecina u lokalnoj vlasti sa vecim ovlascenjima ostvarila kontrolu nad lokalnim institucijama koje bi odjednom imale daleko vise ovlascenja nego sto je to bio slucaj do sada.\nUmesto toga, SDSM je ponudila svoj pristanak na to da Skoplje postane zvanicno dvojezican grad. "Ili ce Skoplje postati dvojezican grad, ili ce Kicevo i Struga postati dominantno albanski", izjavio je Kostov.\nOvaj predlozeni dvojezicni status Skoplja je izazvao izuzetno zestoku javnu raspravu, jer mnogi Makedonci smatraju da bi promena u jednom tako osetljivom mestu kao sto je glavni grad predstavljala jedan nepotreban ustupak.\nPrema postojecem Ustavu, koji je dopunjen posle potpisivanja mirovnog sporazuma u Ohridu 2001. godine, manjine mogu da zahtevaju dvojezican status za svoje opstine ukoliko one cine vise od 20 procenata lokalnog stanovnistva. To znaci da zvanicna dokumenta moraju da budu stampana na oba jezika, da su oznake na ulicama na oba jezika, i da je obezbedjen prevod na zasedanjima gradske skupstine.\nŠto se DUI-a tice, Kicevo i Struga su gotova stvar, jos posle prve faze pregovora do kojih je doslo pre nekoliko meseci, kada je SDSM pristala da ove opstine ucini opstinama sa vecinskim albanskim stanovnistvom.\nPrema recima Ivice Bocevskog, eksperta za lokalnu samoupravu, najnoviji pokusaj da se u citavu stvar uvuce i medjunarodna arbitraza predstavlja deo obrasca ponasanja koje je postalo narocito izrazeno nakon potpisivanja Ohridskog mirovnog sporazuma.\n"Kad god neki medjunarodni posrednik predstavlja neko resenje za koje se zalaze makedonska strana, ono postane prihvatljivije za Albance ukoliko dolazi sa strane, i obrnuto", kaze on.\nMedjutim, to da li Evropska Unija zeli da se umesa u jos jednu internu makedonsku politicku svadju je daleko od gotove stvari.\nKancelarija Evropske Unije u Skoplju je 16. juna saopstila da ukoliko to vlada bude zahtevala, specijalni predstavnik Evropske Unije, Soren Jesen Petersen, (koji je sada imenovan za sefa misije Ujedinjenih Nacija na Kosovu), bi mogao da prisustvuje razgovorima izmedju partija kao neutralni posmatrac – iako je Petersen vec pre toga izjavio da on veruje da bi ovaj sporazum uskoro mogao da bude postignut.\n"Ja ne mogu cak ni da zamislim da sporazum ne bude postignut", izjavio je on. "Mi smo ovo vec videli, onda kada je raspravljano o najvaznijim elementima ohridskog Mirovnog sporazuma. Svako je pocinjao tako sto je zauzimao cvrste stavove, pa su ipak na kraju postigli kompromis."\nPrivatno neki diplomati u Skoplju iz zapadnih zemalja izrazavaju svoje negodovanje u vezi sa time da je neophodno da vlada pocne da donosi i one teske odluke samostalno i bez oslanjanja na medjunarodno posredovanje.\n"Krajnje je vreme da vlada preuzme odredjeni stepen odgovornosti", izjavio je jedan od tih diplomata za IWPR. "Ako trazite da postanete clan Evropske Unije, a istovremeno niste u stanju da samostalno resavate probleme, to ne ostavlja dobar utisak."\nMakedonija se prijavila za clanstvo u Evropskoj Uniji sredinom marta, i ceka na formular koji ce dobiti od Evropske Komisije.\nBrisel neprestano podseca vladu da je decentralizacija bila najvazniji uslov koji treba ostvariti pre nego sto bilo kakve aspiracije Makedonije da dobije status kandidata za clanstvo uopste mogu da budu razmatrane.\nVladimir Jovanovski se slaze da ce ponovno oslanjanje na medjunarodno posredovanje imati negativan uticaj na imidz zemlje, podvlaceci meru do koje Makedonija nije u stanju da izadje na kraj sa svojim problemima bez saveta iz inostranstva. Medjutim, on takodje veruje da ce posto ovo pitanje bude reseno, njegov ukupan efekat biti pozitivan.\n"Mi razgovaramo o jeziku i o granicama izmedju opstina – o onim istim pitanjima koja su po mom misljenju bila uzroci krize tokom 2001. godine", rekao je on. "Kada ova pitanja budu resena, citav posao ce biti obavljen."\nNevena Angelovska je novinar mesecnika "Forum".\nSource URL: https://iwpr.net/sr/global-voices/makedonija-corsokak-decentralizacije


Slobodna Hercegovina » 2014 » October » 23\nDrugi Sabor Konjičana u Beogradu\nNa Konjičke večeri dolazi sе srcem i ono što dođe,to je taj kremen-kamen,koji želi da čuva zavičajne korijene,da ih na mlade prenosi i pokaže da „nije sve propalo-kad propalo sve je“ . Izvor: Udruženje Srba iz Konjica Autor: Milivoje Beštić A na drugo,sada već...\nOSLOBODIOCI: Da li je Beograd oslobodila Crvena armija i da li je preuveličana uloga Titovih partizana?\nU godinama kada sam radio u jugoslovenskom Beogradu, a to su bile sedamdesete, više puta sam učestvovao u svečanostima povodom oslobođenja Beograda. Izvor: Intermagazin Piše: Vladimir Kuznječevski, savetnik direktora Ruskog instituta za strateška istraživanja I, svaki put...\nU Republici Srpskoj i regionu došlo je do naglog zahlađenja vremena, uz snježne padavine koje su izazvale probleme u saobraćaju i distribuciji električne energije. Izvor: RTRS Snijeg je sinoć intenzivnije padao u Istočnom Sarajevu, gdje su zabilježeni povremeni prekidu u...\nU Tvrdošu proizveli prvo maslinovo ulje u RS\nNastavljajući tradiciju uzgoja autohtonih industrijskih i prehrambenih biljaka mediteranskog kraja, manastir Tvrdoš je sa svojih maslinjaka ove godine ocijedio prvo maslinovo ulje dobijeno, ne samo u Trebinju nego i u cijeloj RS. Izvor: Nezavisne novine Autor: Vesna Duka “U...


Sportske vesti rezultati tabele komentari - Sport IN - Lep dan za srpsku odbojku\nNaslovna Odbojka Vesti iz OSS Lep dan za srpsku odbojku\nLep dan za srpsku odbojku\nMuška pionirska reprezentacija zabeležila je treću pobedu na I EP 2017. u Konji.\nSrbija je danas, u poslednjem, 5. kolu A grupe, savladala Holandiju sa 3:0, po setovima 25:14, 25:19 i 25:21, posle 70 minuta igre.Utakmicu u dvorani A Kongresnog centra posmatralo je 45 gledalaca, a sudili su Darijuš Dumitrun Meska iz Rumunije i Vladimir Kukašnjau iz Belorusije. Izabranici Ognjena Bulića ostvarili su i treću pobedu Konji i najverovatnije će to biti dovoljno za razigravanje za plasman 5 – 8. mesta, s obzirom da je Bugarska pobedila Finsku, a Turska je apsolutni favorit protiv Grčke.\nŽenska seniorska reprezantacija Srbije ostvarila je drugu maksimalnu pobedu u A grupi I vikenda I divizije jubilarnog, XXV Gran Prija 2017. u Ankari. Srbija je danas u prvoj utakmici 2. kola savladala Brazil sa 3:0, po setovima 25:19, 25:20 i 25:19, posle 85 minuta igre.Utakmicu u dvorani Baškent posmatralo je 600 gledalaca, a sudili su Patriša Rolf iz SAD i Natanon Sovapark iz Tajlanda.\nSjajnom igrom izabranice Zorana Terzića savladale su Brazil i zabeležile drugu maksimalnu pobedu u Ankari. Srbija je kontrolisala meč sem u prvom delu prvog seta i potpuno zasluženo porazila jednu od najboljih i najtrofejnijih ekipa na svetu.\nU prvom setu, Brazil je vodio sa 7:3 i 10:6, ali je Srbija uspela da izjednači na 10:10. U nastavku, Srbija je povela sa 16:14, ali je Brazil poravnao na 16:16. Srbija je posle 17:17, serijom 6:0 stigla do 23:17, a set je dobila sa 25:19.\nPosle izjednačenog početka u drugom setu Srbija je stigla do vođstva od 7:4, pa 12:11, ali je Brazil preokrenuo rezultat i poveo sa 14:12. Srbija je odmah izjednačila, a Brazil poveo sa 16:14. Ponovo je Srbija stigla do prednosti od 19:17, pa 22:19 i 23:20. Srbija je drugi set dobila sa 25:20 i povela sa 2:0 u setovima.\nU trećem setu, Srbija je povela sa 5:2, pa 10:7 i 15:13. U završnici je bilo 18:15, pa 22:17, a na kraju 25:19 za Srbiju, odnosno 3:0 u setovima.